Hamil Anak Ketiga, Diana Rafar Tak Boleh Mekap & Bersiap

Bakal menimang cahaya mata ketiga dan usia kandungan kini mencecah lima bulan,  pelakon Diana Rafar berkata kesihatannya tidak menentu serta mengalami alahan teruk sepanjang kehamilan.

Malah, Diana berkata dia tidak boleh bersiap apatah lagi memakai mekap kerana akan ‘mabuk’ sehingga rasa tidak cukup nafas. Ujarnya, dia hanya mampu berdoa agar dipermudahkan proses kehamilan dan bersyukur kerana suami seorang yang memahami.

“Alhamdulillah, rezeki yang Allah bagi ini memang tak pernah terduga. Saya ingat cukup setakat dua saja, tapi tiba-tiba awal tahun ‘sangkut’ pula.

“Tidak dinafikan kesihatan saya agak terganggu dari awal kehamilan sampai sekarang. Banyak alahan yang dialami dan saya mampu berdoa saja. Nasib suami memahami.

“Malah, saya juga tak boleh pakai mekap dan bersiap. Memang akan ‘mabuk’ dan pusing mata sampai rasa nafas tak cukup. Banyak kali cuba, tapi masih sama. Sekarang ini sudah okay sikit. Kadang mekap separuh jalan saya terus cuci dan baring,” katanya kepada Harian Metro.

Dalam pada itu, Diana juga turut meluahkan rasa syukur apabila Perintah Kawalan Pergerakan (PKP) dilaksanakan kerana suaminya sentiasa bersama untuk menjaganya selama beberapa bulan.

“Terima kasih PKP. Saya bersyukur dalam keadaan begini Allah bagi masa yang cukup untuk suami ada bersama dan boleh jaga saya selama beberapa bulan ini.

“Apa pun saya mohon pada semua agar sentiasa mendoakan saya dan bayi dalam kandungan sihat dan selamat. Terima kasih pada semua yang tak henti memberikan ucapan tahniah dan selamat hari jadi kelmarin,” katanya.

Dijangka bersalin pada September depan, Diana berkata dia tidak kisah mengenai jantina bayi yang akan dilahirkan itu kerana mereka sudah dikurniakan sepasang cahaya mata.

Diana dan Zamarul yang berkahwin pada 16 Mei 2009 dikurniakan dua cahaya mata, Kashfi Haiqal, 10, dan Kayla Reysha, dua tahun.


3 Sebab Aidilfitri Tahun Ini Sangat Berbeza

Tidak dinafikan, tahun ini merupakan tahun yang sangat berbeza buat seluruh rakyat Malaysia. Lebih membuatkan hati kita sayu adalah bila Aidilfitri semakin dekat. Seperti kebiasaan tahun-tahun sebelum ini, semakin hampir dengan raya, semakin meriah persiapan,kan?

Syukur kepada kita semua, baru-baru ini, Perdana Menteri ada menyatakan bahawa kita dibenarkan untuk ziarah-menziarahi jiran tetangga, tetapi terhad kepada 20 orang sesuatu masa.

Melalui kelonggaran yang diberikan, sekurang-kurangnya terasa meriah sedikit hari raya dengan kehadiran jiran. Tapi langkah berjaga-jaga perlu ada tau. Pastikan ada hand sanitizer atau nak lagi selamat, pakailah topeng muka sebagai perlindungan diri.

Di sebalik kelonggaran yang diberikan untuk beraya bersama jiran, impak utama yang paling memberi kesan kepada kita semua adalah ketiadaan keluarga tersayang di pagi raya. Bayangkan selama ini, wajah ibu bapa kita tersenyum di pagi raya menyambut salam dan bermaafan.

Kesedihan ini pastinya akan mengubah sejarah kita dalam menyambut Aidilfitri. Walaupun panggilan video boleh jadi pengganti, jauh di sudut hati kita semua, kita berharap dan berdoa agar kita dapat bertemu ibu bapa secepat mungkin selepas Perintah Kawalan Pergerakan tamat.

Sedar atau tidak, pelbagai perubahan baru kita alami sepanjang musim PKP berjalan,kan? Kami suka sungguh dengan apa yang dilakukan oleh Rozel Malaysia yang ternyata prihatin dengan situasi semasa.

Mesti ada ingat lagi kemeriahan raya dengan baju baru, langsir baru dan juga perabot baru dan kali ini, Rozel buat kejutan buat anda dengan Rozel Ramadan Sale 2020 di mana anda boleh dapatkan zero installment sehingga 24 bulan.

Tak cukup dengan itu, Rozel sekarang sedang buat promosi potongan sehingga 50% untuk barangan perabot di outlet mereka. Ini memang gila, sebab dengan tawaran sebegini, memang kita beruntung dengan penjimatan yang ada. Tak percaya, boleh klik link ini.

Bab kualiti dan waranti Rozel tak perlu dipertaikaikan lagi, malah sebenarnya anda boleh buat kejutan pada ibu bapa di kampung dengan menghadiahkan perabot baru buat mereka.

Antara barangan perabot yang anda boleh dapatkan di Rozel ialah sofa, meja makan, kerusi, meja sisi (side table), meja kopi dan juga kabinet! Nak tengok apa pilihan perabot yang ada, klik saja sini.

Bagi anda yang memang ada dekat sangat dengan outlet mereka, bolehlah datang tengok sendiri tapi waktu operasi bermula dari 10 pagi sehingga 8 malam saja ketika musim PKP ini.

Atau jika anda nak cuci mata, bolehlah ke Facebook, Instagram atau pun ke laman web mereka terlebih dahulu. Pastikan masa nak pilih, biarlah pasangan ada di sebelah, barulah meriah.


Isteri Alif Satar Akui Pernah Menangis, ‘Breakdown’ Jaga 3 Anak

Tugas seorang ibu bukannya mudah, apatah lagi perlu membesarkan tiga anak-anak merupakan cabaran besar. Perkara itu diakui oleh isteri penyanyi Alif Satar iaitu Sha Dila Halid yang mengatakan dia pernah menangis kerana terlalu letih.

Menurut Sha Dila mungkin ianya tugas mudah bagi sesetengah wanita untuk menguruskan anak-anak, namun tidak mudah baginya. Bagaimanapun, Sha Dila berkata bergelar seorang ibu merupakan perkara paling indah baginya.

“Tiga orang ini, saya harap mereka tahu sejauh mana sayang saya kepada mereka. Jadi seorang ibu adalah perkara yang paling terbaik pernah terjadi. Tapi saya tak boleh nafikan saya perlu berdepan dengan banyak cabaran.

“Tak senang nak jaga anak-anak. Mungkin mudah bagi sesetengah orang tapi saya akui bukan mudah untuk saya. Ada hari saya menangis sebaba sangat penat dari segi fizikal dan mental,” katanya.

Dalam pada itu, Sha Dila turut memuji ibu bapa yang berjaya mengharungi cabaran dalam tempoh sukar penularan wabak COVID-19. Ujarnya, ibu bapa sentiasa berdepan cabaran setiap hari namun berjaya hadapi segalanya.

Alif Satar dan Sha Dila mendirikan rumah tangga pada September 2014 dan dikurniakan tiga orang cahaya mata, Alisha Anugerah,5, Ariana Mecca, 3, serta Muhammad Ali.


Ogy Ahmad Daud Jual Pes Kari Kumpul Duit Untuk Bayar Hutang

Gagal untuk mendapatkan pinjaman bank, penerbit teater Korupsi Dewan Semandung, Fauziah Ahmad Daud beralih arah mencari sumber kewangan dengan menjual pes kari bagi membauar gaji pelakon yang masih belum dilunaskan.

Lebih mesra dengan nama panggilan Ogy, pelakon veteran itu berkata meskipun penat, namun dia tidak kisah asalkan dapat melangsaikan bayaran pelakon dan kru teater berkenaan seperti yang dijanjikan.

“Saya bukan penipu atau pendusta. Apabila berjanji untuk menjelaskan hutang, saya tetap tunaikan. Sebelum ini, saya ada beritahu sanggup buat pinjaman bank untuk tujuan itu.

“Apabila difikirkan kembali prosedur yang perlu dipatuhi dan selepas usaha pertama saya membuat pinjaman kewangan ditolak, tercetus idea menjual pes kari.

“Resipi pes kari ini saya dapat daripada arwah bapa, Allahyarham Datuk Ahmad Daud. Jadi, ini adalah resipi turun-temurun keluarga. Alhamdulillah, untuk hari pertama, semalam, saya menjual kira-kira 100 balang,” katanya kepada BH Online.

Dalam pada itu, Ogy turut meluahkan syukur kerana ramai pihak sudi menghulurkan bantuan daripada segi tenaga tanpa berkira soal wang ringgit.

Saya dihubungi teman Facebook yang juga personaliti media sosial terkenal, Khairul Hakimin Muhammad. Malah, ada pihak yang membantu untuk memperomosikan produknya tanpa meminta bayaran.

“Khairul menyatakan hasrat membantu memasarkan produk saya melalui kempen yang diusahakannya tanpa mengambil komisen.

“Saya juga mengucapkan terima kasih kepada pengurus Datuk Seri Siti Nurhaliza, Rozi yang sudi membantu mempromosikan pes kari air tangan saya.

“Bagi urusan memasak, saya dibantu kakitangan yang juga ibu kepada bekas pelajar kelas lakonan saya.

“Alhamdulillah, saya percaya, jika kita lakukan sesuatu dengan ikhlas, Allah akan permudahkan jalan dengan menghantar orang-orang seperti ini untuk membantu saya,” luahnya.


Permohonan BPN Tidak Lulus, Mak Wan Jual Kuih Tart Sara Hidup

Pasti ramai yang sedang tersenyum gembira apabila permohonan Bantuan Prihatin Nasional (BPN) daripada kerajaan sudah pun lulus dan ada diantara mereka sudah pun menerima bantuan tunai tersebut.

Namun, berbeza buat pelakon veteran, Mak Wan yang menjual tart nenas bagi menambah pendapat selepas permohonan BPN tidak berjaya. Bagaimanapun, Mak Wan tetap meluahkan rasa syukur bantuan daripada Seniman dan rakan artis masih ada lagi.

“Alhamdulillah, bantuan daripada Seniman dan rakan artis tempoh hari masih ada. Cuma, saya kena berjimat cermat. Lagi pula saya tinggal sendiri. Bukan makan banyak sangat pun.

“Sepanjang Ramadan ini memadai saya minum air suam dan makan dua ke tiga biji kurma. Bagi menambah pendapatan pula, sekarang saya buat tart nanas. Saya sudah mula sejak dua minggu lalu.

“Walaupun permohonan BPN gagal, insya-Allah, ini rezeki untuk saya. Tapi, saya dimaklumkan boleh buat rayuan. Macam tart nanas, jika ada pesanan baru saya buat dan akan hantar kepada pelanggan. Kalau yang dekat dengan saya, mereka datang ambil sendiri,” katanya kepada Harian Metro.

Mak Wan atau nama sebenarnya Halimaton Saadiah Mohd Daud berkata turut berkongsikan kmengenai kesihatan dirinya, sudah seminggu dia tidak boleh berjalan disebabkan masalah bisul di kaki.

“Sudah hampir seminggu saya tidak sihat dan bacaan kencing manis pula naik sehingga 19. Ditambah pula ada masalah bisul di kaki.

“Jadi, saya tidak kuat untuk berjalan. Mungkin sebab itu juga badan saya kurang sihat. Insya-Allah, selepas makan ubat beransur sembuh,” katanya.

Dalam pada itu, Mak Wan turut berterima kasih berterima kasih kepada beberapa rakan artis yang membantunya. Selain Seniman, Ahli Dewan Undangan Negeri Kg Batu dan Persatuan Projek Perumahan Rakyat (PPR) tempat tinggalnya turut membantu.


Wow! Sangat Mudah Dan Cepat Bila Menggunakan Squeeze Tube Ini Untuk Hasilkan Resepi Berbuka

Bulan Ramadhan ni, ramai terutamanya para isteri dan ibu yang mempunyai pelbagai tanggungjawab ingin memudahkan kerja di dapur untuk siapkan menu masakan. Senang cerita 20 minit sahaja dan siap juadah untuk berbuka dan pencuci mulut bagi melengkapkan lagi menu juadah. Lagi-lagi waktu sahur bukan satu perkara yang mudah untuk nak sediakan makanan. Memandangkan sekarang musim Perintah Kawalan Pergerakan (PKP) ramai ibu yang akan berselisih di antara kerja rumah dan kerja pejabatnya. Bila PKP tamat, mungkin ramai lagi yang ingin menyediakan makanan di rumah.

Tapi kali ini kami nak kongsikan dengan anda 4 resepi mudah dengan produk F&N dan TEAPOT Squeeze Tube untuk ibu dan isteri menyediakan juadah. Jadi bagi kaum wanita yang bekerja inilah masanya untuk anda jimatkan tenang anda yang seharian melakukan kerja. Hanya 4 langkah sahaja dah siap menu untuk keluarga. Tak ada lah nanti anda penat memasak hasil carian di Google, akhirnya tak menjadi. Sudah lah penat ditambah pula dengan perasaan kecewa melihat menu masakan tak berhasil. Kemudian mula lah nak ikut trend update dalam laman Facebook Masak Apa Tak Jadi Hari Ini!

Langkah 1: Goreng Telur
Langkah 2: Panaskan semula roti canai, kalau tak ada nak guna roti pun boleh
Langkah 3: Letakkan telur di atas roti canai atau roti anda
Langkah 4: Squeeze F&N Squeeze Tube perisa Coklat ataupun TEAPOT Squeeze Tube perisa Pandan ke atasnya sebagai penambah rasa.

Mudahkan hanya 4 langkah sahaja, roti telur anda sudah boleh dinikmati di mulut. Paling best, langkah 4 jangan sesekali tinggal. Rasanya memang terangkat bila anda cuba step ni. Sedap gila!

Ubah selera berbuka atau sahur anda dengan menu waffle yang paling mudah.

Langkah 1: Panaskan waffle yang sudah dibeli
Langkah 2: Potong buah kegemaran anda, tak kisah lah berapa banyak buah yang anda mahukan
Langkah 3: Hidangkan di atas pinggan
Langkah 4: F&N Squeeze Tube perisa Strawberi ke atasnya

Dengan F&N Squeeze Tube perisa Strawberi ni memang akan bagi rasa yang lagi sedap kepada waffle anda. Dengan manis buah yang anda hidangkan tadi ditambah pula dengan kemanisan manja squeeze F&N Squeeze Tube perisa Strawberi memang padu. Nak rasa kelainan anda boleh juga guna kan F&N Squeeze Tube perisa Coklat.

Langkah 1: Ambil aiskrim kegemaran anda
Langkah 2: Tambah beberapa hiasan yang anda mahu seperti kacang atau kepingan jagung
Langkah 3: Serikan lagi dengan taburan bijian warna-warni
Langkah 4: Squeeze sahaja F&N Squeeze Tube perisa Coklat atau F&N Squeeze Tube perisa Strawberi atas aiskrim!

Memang sangat-sangat mudah jika anda sediakan menu ni kepada anak-anak anda selepas berbuka. Squeeze sahaja perisa kegemaran anda di atas aiskrim confirm anak-anak akan minta untuk kali kedua. Jika anda suruh anak anda hiaskan aiskrim mereka pun boleh. Dapat juga anda lakukan aktiviti menyediakan aiskrim bersama anak anda.

Langkah 1: Sediakan marshmallow
Langkah 2: Pilih buah kegemaran anda dan potong buah ikut kreativiti anda
Langkah 3: Satukan buah dan marshmallow menggunakan lidi sate.
Langkah 4: Squeeze F&N Squeeze Tube perisa Coklat atau F&N Squeeze Tube perisa Strawberi ke dalam mangkuk dan corakkan di atas buah tadi

Jika anda ingin celup buah dengan F&N dan TEAPOT Squeeze Tube saja pun boleh. Kali tu, anda akan dapat rasa perisa F&N dan TEAPOT Squeeze Tube yang sebenar.

Mudah kan dengan F&N dan TEAPOT Squeeze Tube ni, memudahkan kerja anda dan juga dapat mempercepatkan kerja di dapur. Lagi menarik, dengan F&N dan TEAPOT Squeeze Tube ini dapat mengeratkan lagi hubungan kekeluargaan anda semasa menyediakan hidangan. Boleh lah hiaskan makanan anda mengikut citarasa anda atau keluarga anda.

F&N Squeeze Tube yang diperbuat daripada susu New Zealand ini boleh didapati dalam tiga perisa iaitu Coklat, Strawberi dan Penuh Krim. Begitu juga dengan TEAPOT Squeeze Tube, boleh didapati dalam perisa juga iaitu Krimer Manis, dan dua perisa tempatan iaitu Gula Melaka dan Pandan yang boleh dimakan dengan juadah tradisi Malaysia.

Bukan sahaja mudah dalam menyediakan masakan. Ia juga mudah di bawa ke mana sahaja. Nak tahu lebih banyak menu yang anda boleh cipta dengan F&N dan TEAPOT Squeeze Tube? Jom terjah laman rasmi ini untuk anda ambil resepi masakan.

Jadi apa tunggu lagi, jom cepat beli F&N & TEAPOT Squeeze Tube di sini untuk sedap-kan lagi resepi anda.

Jangan lupa share dengan kami resepi masakan anda menggunakan empat langkah paling mudah ini. Muat naik di laman media sosial anda untuk jadikan juadah anda menjadi ikutan follower. Tag #FNsqueezetube #TEAPOTsqueezetube di setiap gambar resepi anda okey! Bolehlah kami tengok nanti.


Alyah Mohon Maaf, Umum Berhenti Rakam Lagu Cinta

Sebut sahaja nama Datin Alyah, pasti ramai tahu penyanyi itu sangat sinonim dengan lagu-lagu cinta. Bagaimanapun, Alyah meluahkan rasa kesal kerana lagu-lagunya itu hanya membuatkan pendengar menitiskan air mata bukan kerana kasih kepada Allah.

Menerusi perkongsiannya di Instagram, Alyah turut memohon maaf di atas pengaruh menerusi lagu yang dibawanya selama ini. Alyah berkata selama ini, lagunya hanya berunsurkan cinta kepada manusia.

“20 tahun saya berjalan sebagai seorang penyanyi. Saya menyanyi lagu cinta,lagu sengsara,lagu sedih,lagu curang,lagu kecewa kebanyakan lagu lagu saya semua berunsur cinta kepada manusia.

“Dibulan ramadhan yg mulia ini saya ingin memohon kemaafan atas pengaruh yang saya bawa selama ini. Nyanyian saya menitiskan airmata kamu dan menitis kerana kasih pada manusia Bukan kerana kasih kerana Allah swt Bukan kerana para Rasul,” tulisnya.

Kata Alyah lagi, dia juga turut membuat keputusan untuk berhenti merakamkan lagu kisah cinta. Malah, Alyah nekad untuk tidak merakamkan lagu cinta terhadap manusia sehingga membuatkan pendengar alpa.

“Saya la yang berdosa saya juga amat naif dan sayalah yang bersalah. Mulai saat ini saya tidak akan merakamkan lagi apa apa lagu cinta terhadap manusia lagu buat kekasih yang akan membuatkan kamu terbuai dan lupa pada Maha Pencipta,” katanya lagi.


Jasmine Suraya Tak Fasih Mandarin Walaupun Berbangsa Cina

Ramai yang mengambil peluang sepanjang tempoh Perintah Kawalan Pergerakan (PKP) untuk mempelajari sesuatu yang baharu, termasuklah Jasmine Suraya dimana dia memberitahu mengambil kelas bahasa Mandarin secara dalam talian.

Jasmine mangakui, meskipun dia berbangsa Cina namun dia tidak begitu fasih berbahasa Mandarin. Jasmine berkata dia perlu pandai bertutur Mandarin jika ingin mengembangkan kerjaya seninya ke luar negara.

“Tak bosan sangat sepanjang tempoh PKP ini kerana saya sedang mengikuti kelas belajar bahasa Mandarin secara online bersama seorang guru.

“Walaupun saya orang Cina, tapi saya tak fasih berbahasa Mandarin, memandangkan saya ada letak impian nak kembangkan bakat di luar negara jadi saya kena pandai cakap Mandarin.

“Tawaran yang datang nanti mungkin memerlukan saya bawa watak Cina, jadi mahu atau tidak saya kena fasih berbahasa Mandarin dan sebab itu saya perlu bersedia,” katanya kepada mStar Online.

Jasmine berkata dia sentiasa menantikan peluang untuk mengembangkan lakonan di peringkat antarabangsa. Dalam pada itu, Jasmine mendedahkan bukanlah seorang yang fasih berbahasa Melayu, namun mengambil inisiatif untuk mendalami bahasa kebangsaan itu.

“Sejak kecil saya dan keluarga lebih banyak bercakap bahasa Inggeris, sesekali sahaja bertutur dalam bahasa Mandarin dan Melayu, mungkin sebab itu saya kurang fasih dalam dua bahasa berkenaan.

“Sebelum saya masuki industri hiburan Melayu, saya ambil kelas selama enam bulan di Aswara dan setiap hari tengok drama Melayu dan bercakap kuat-kuat dalam bahasa itu. Sekarang ini penguasaan bahasa Melayu saya lebih baik cuma adalah pelat-pelat sikit,” katanya.


“Hubungan Kami Serius, Janna Sudah Jumpa Ibu Saya”

Hampir setahun menjalin hubungan cinta,  pelakon kacukan Melayu-Switzerland Dini Schatzmann mengakui dia mengharapkan agar hubungannya dengan Janna Nick akan sampai ke jinjang pelamin.

Menurut Dini, hubungannya dengan Janna serius dan Janna juga sudah beberapa kali bertemu dengan ibunya. Namun, Dini berkata hubungan mereka masih lagi di peringkat awal dan jika ada berita gembira pasti mereka akan kongsikan kelak.

BACA: Netizen Dakwa Janna Nick Kahwin Lari Tahun Lalu Di Selatan Thai?

“Sudah tentu dalam hubungan serius, kami merancang untuk ke peringkat perkahwinan. Bagaimanapun, apa yang boleh dikatakan, hubungan masih pada peringkat awal dan hanya mampu merancang.

“Sekiranya semuanya ditetapkan, pasti saya akan berkongsi berita gembira ini. Janna juga sudah beberapa kali menemui ibu saya,” katanya kepada BH Online.

Mengulas mengenai dakwaan mengatakan mereka kahwin lari di selatan Thailand, Dini berkata dia dan Janna tidak terkesan dengan kontroversi itu. Bagaimanapun, Dini akui kesal dengan pihak yang berniat jahat mahu menjatuhkan nama baik mereka.

“Jika ditanya mengenai reaksi saya, saya tidak ada sebarang reaksi. Kami belum berkahwin seperti yang didakwa. Saya tidak terkesan dengan dakwaan berkenaan.

“Lagi pula, ia dilakukan akaun palsu yang tidak bertanggungjawab menyebarkan berita ini, jadi mengapa kami perlu terkesan. Bagaimanapun, saya kesal ada yang berniat jahat mahu menjatuhkan reputasi dan nama baik saya dan Janna pada bulan Ramadan.

“Kekecohan ini berlaku pada malam pertama Ramadan. Saya terkejut dan tak menyangka ada orang yang ingin membuka buku amalan pada bulan mulia dengan melakukan fitnah,” katanya.


Ucap Selamat Hari Ibu Pada Isteri, Rumah Tangga Sharnaaz Kembali Pulih?

Tahun lalu, kemelut rumah tangga Sharnaaz Ahmad hangat diperkatakan apabila isterinya Noor Nabila telah memfailkan penceraian di mahkamah, namun Sharnaaz menjelaskan bahawa dia akan tetap mempertahankan perkahwinan mereka.

Namun sejak kebelakangan ini, perkongsian pasangan ini di Instagram seolah memberi bayangan bahawa hubungan mereka sudah kembali pulih. Lebih menjadi perhatian apabila Sharnaaz mengucapkan selamat hari ibu buat isterinya.

Ucapan Sharnaaz itu mendapat lebih dua ribu tanda suka daripada netizen yang seakan gembira dan mahukan pasangan ini kembali bersama.

Diruangan komen, rata-rata netizen turut mendoakan kesejahteraan rumah tangga pasangan ini agar kembali pulih demi kebaikan bersama serta kebahagiaan cahaya mata mereka.

Sebelum ini, Sharnaaz dilihat ada memuat naik video dan foto anak kesayangannya itu semasa berada di rumah isterinya. Perkongsian berkenaan seolah memberi bayangan seolah mereka kini sudah kembali bersama.

Namun, setakat ini masih tiada kenyataan lanjut mengenai status rumah tangga mereka daripada Sharnaaz mahupun Nabila. Apa pun kita doa yang baik-baik sahaja untuk pasangan ini.


“Kami Bahagia Tanpa kasih Sayang, Kiriman Nafkah Daripada Bapa”

Sempena sambutan Hari Ibu semalam, rata-rata selebriti tidak melepaskan peluang untuk memuat naik perkongsian di Instagram untuk ibu mereka. Termasuk Fasha Sandha yang meluahkan rasa bangga dibesarkan oleh ibu tunggal.

Menurut Fasha, meskipun dibesarkan tanpa kasih sayang dan nafkah daripada seorang bapa, ibunya Hatijah Teh Man mampu membesarkannya dan adik beradik yang lain dalam keselesaan. Fasha mengakui apa yang dilalui oleh ibunya bukan sesuatu yang mudah.

“Ibu saya adalah ibu yang membesarkan kami adik beradik diatas penat lelah bekerja siang dan malam. Saya sangat bangga dengannya. Walaupun seorang ibu tunggal, masih mampu memberikan keselesaan dan membeli rumah buat kami tinggal.

“Kehidupan kami tidak senang, ke sana kemari berbasikal, berpanas, tapi Alhamdulillah, kami bahagia, walau TANPA kasih sayang dan kiriman nafkah daripada seorang bapa, mama berjaya membesarkan kami sehingga besar,” katanya.

Berkongsi cerita ketika di zaman sekolah, Fasha berkata ibunya akan menghantar mereka adik beradik ke sekolah dengan menaiki basikal setiap hari sebelum pergi bekerja. Ujarnya, perkara dilaluinya itu menjadi kenangan manis buat mereka.

“Apabila terkenangkan mama, akan terkenangkan mama kayuh basikal, bawak kami ke sekolah, mama bergegas pergi balik kerja dan masak pagi-pagi sebelum keluar. Selalunya hanya telur ayam dan ikan rebus untuk Puss (kucing kami)

“Lenangan yang mampu membuatkan saya tersenyum. Hari Sabtu jalan-jalan dengan mama pergi pasar dan mama masakkan lauk sedap.

Dalam pada itu, Fasha berkata kehidupannya terdahulu mengajarnya menjadi manusia yang lebih bersyukur. Dia juga sentiasa mengingatkan dirinya untuk bersederhana dan selalu bersedekah.


“Biar Gagap & Merangkak, Kesusahan Untuk Belajar Al-Quran Besar Pahala”

Semalam merupakan hari penting untuk umat Islam di mana jatuhnya hari Nuzul A-Quran. Menerusi perkongsian di Instagram, Pencetus Ummah (PU) Amin sempat berkongsikan kelebihan membaca Al-Quran yang memberi manfaat kepada semua.

PU Amin berkata, sesiapa yang boleh membaca Al-Quran adalah satu anugerah yang bersar bagi mereka. Malah, PU Amin turut memberi pesanan kepada mereka yang baru belajar agar tidak rasa malu meskipun masih gagap dan merangkak untuk mengenal huruf.

“Siapa yang boleh baca Al-Quran itu satu nikmat dan anugerah yang cukup besar. Bacalah selalu jangan tinggal walau sehari. Pada yang baru nak belajar, teruskan belajar jangan malu walaupun baru nak kenal huruf.

“Biar gagap, biar merangkak-rangkak untuk belajar, kerana kesusahan untuk belajar Al-Quran juga ada pahala yang besar. Kita usaha untuk betulkan bacaan, tak kira siapa pun kita, kita ummat islam wajib belajar Al Quran,” kongsinya.

Kata PU Amin lagi, akan binasa diri kia jika hanya banyak belajar tentang urusan dunia tetapi tiada masa untuk belajar tentang Al-Quran. PU Amin turut meluahkan rasa syukur apabila ramai yang sudah sedar dan mula belajar A-Quran.

“Alhamdulillah, sekarang ramai yang sedar dan dah mula nak belajar Al-Quran. Ada live mengaji, ada rancangan tv tentang mengaji Al-Quran. Suasana Ramadhan menghangatkan lagi semangat kita untuk mula belajar dan kerap baca Al Quran.

“Biar susah di dunia, jangan susah nak menjawab depan Allah nanti. Inshaallah pelan pelan, pasti Allah mudahkan urusan untuk belajar Al-Quran. Nabi sebut sebaik baik manusia adalah yang belajar Al-Quran dan mengajarkannya,” tulisnya.

Dalam pada itu, PU Amin turut berdoa semoga kita semua tergolong dikalangan manusia yang terbaik di sisi Allah dan semoga Allah memasukkan kita ke dalam syurga-Nya dengan syafaat Al-Quran.


Apakah Punca Biasa Jerawat Pada Wajah? Jom Kita Kaji

Sebut sahaja mengenai jerawat atau pun kulit bermasalah, rata-ratanya pasti pernah mengalaminya terutamanya bab jerawat. Bezanya ada segelintir yang ditumbuhi jerawat yang banyak dan sukar untuk hilangkan atau ada juga yang sekadar tumbuh jerawat biasa.

Bila wajah ditumbuhi Mutiara kecil ini sekaligus akan membuatkan anda kurang keyakinan dan secara tidak langsung akan menjejaskan interaksi sosial anda. Tetapi dalam tempoh Perintah Kawalan Pergerakan (PKP) inilah masa terbaik untuk anda merawat semula kulit wajah anda.

Sebelum itu, jom kita teroka apa punca sebenar wajah ditumbuhi jerawat.

Punca paling mudah untuk ditumbuhi jerawat adalah apabila pori-pori pada kulit anda berminyak yang akan menghasilkan sebum (sejenis minyak pada wajah). Sebum ini sekiranya berlebihan akan menyebabkan pori-pori anda tersumbat dan memudahkan bakteria dalam folikel liang roma anda membiak.

Kesannya apabila pori tersumbat akan memyebabkan jerawat anda tumbuh dengan jayanya dan akan menyebabkan wajah anda juga ditumbuhi jerawat jenis di bawah.

Bintik hitam ini akan terhasil apabila tersumbat dengan sel kulit mati dan minyak yang berlebihan. Terdapat dua jenis bintik yang akan tumbuh pada wajah anda iaitu binti hitam dan bintik putih.

Jerawat jenis ini sering terjadi di bahagia hidung, dagu, dahi dan sedikit pada pipi. Jadi anda harus rajin untuk atasi jerawat halus ini.

Bintik putih atau whitehead berlaku akibat pembentukan minyak dan bakteria tidak terbuka pada permukaan kulit, ia menjadi bintik putih kecil dan keras yang dipanggil jerawat putih. Rupanya kelihatan seperti jerawat, tetapi tidak merah dan meradang. Tidak seperti jerawat, anda tidak boleh memicit isinya keluar. Jerawat putih boleh tumbuh di mana-mana pada kulit anda, tetapi biasanya tumbuh di dahi, pipi dan di kawasan bawah mata.

Okey! Jerawat Papul ini yang paling ditakuti terutamanya golongan wanita. Iaitu bekas jerawat yang akan meninggalkan kesan bintik merah dan bersaiz kecil. Jerawat Papul ini biasanya berlaku disebabkan pori-pori tersumbat meledak dan menjadi radang.

Dari jerawat papul yang bersaiz kecil sekiranya jerawat tersebut menjadi besar ia di panggil jerawat pustul. Jerawat pustul ini kebanyakkan ada pada wajah lelaki dan wanita yang mempunyai minyak yang berlebihan pada wajah.
Bagaimana nak tahu jerawat pustul ini. Anda lihat sahaja jerawat yang berwarna merah, besar dan mempunyai mata iaitu nanah.

Seperti yang kami katakan tadi masa PKP inilah masa yang sesuai untuk anda rawat semula kulit wajah anda. Jangan tangguh lama-lama, cari jalan penyelesaiannya segera.

Dalam banyak-banyak pencuci muka, pencuci muka Cetaphil Gentle Skin Cleanser adalah salah satu pencuci muka yang kami sarankan untuk anda beli. Bukan sahaja mampu merawat masalah jerawat anda.
Pencuci muka kegilaan ramai ini juga mampu kembalikan kulit wajah anda seperti sediakala yang bersih tanpa sebarang celaan.

Bukan itu sahaja, pencuci muka Cetapil ini juga mampu mengembalikan kematangan kulit wajah anda. Kerana ia terbukti keberkesanannya dalam lingkungan penggunanya.

Jika anda masih was-was dengan Cetaphil Gentle Skin Cleanser ini anda boleh google sahaja feedback pengguna. Kami percaya rata-ratanya akan berpuas hati dengan pencuci muka ini.

Jangan tak tahu Cetaphil merupakan jenama penjagaan kulit yang disarankan oleh ramai pakar dermatologi kerana ianya bersifat lembut ke atas semua jenis kulit, bukan sahaja kulit sensitif. Data menunjukkan 97% wanita yang mencuba Cetaphil akan terus menggunakan produk pembersihan muka Cetaphil secara berterusan.

Tidak hanya tertumpu kepada masalah wajah berjerawat sahaja, Cetaphil juga bertindak membersih dan melembap dengan lembut ke kulit wajah tanpa mengikis pelindung kulit semula jadi.

Pembersih wajah Cetaphil ini sangat sesuai untuk anda yang mempunyai masalah kulit kering, berminyak dan sensitif. Menarik lagi, untuk anda yang tiada masalah kulit wajah (kulit normal) pun boleh menggunakan produk ini. Barulah kulit lebih bersih dan sihat sentiasa.

Yang paling penting, formulasi yang digunakan untuk pencuci wajah ini bebas dari sabun dan wangian yang boleh merosakan kulit anda. Sesuai untuk kesemua jenis kulit.

Jadi dalam tempoh anda di rumah inilah, masa yang paling sesuai untuk anda pulih semula kulit wajah anda agar tiada lagi masalah jerawat atau sebaliknya.

Ingat kulit cantik. Ingat Cetaphil. Barulah anda boleh raya dengan wajah yang berseri-seri selepas ini.


“Bapa Saya Menteri, Tapi Saya Rakyat Biasa Tak Boleh Ingkar Arahan”

Sejak penularan wabak COVID-19 di negara kita, setiap hari ramai yang menantikan kelibat Menteri Kanan (Kluster Keselamatan) Datuk Seri Ismail Sabri Yaacob untuk memberikan maklumat terkini mengenai keadaan negara.

Boleh dikatakan Menteri Pertahanan itu menjadi perhatian ramai, malah baju batik yang digayakan setiap minggu turut menjadi bualan netizen. Melihatkan populariti diraih bapanya, pelakon dan penyanyi Dafi akui bangga serta tumpang gembira.

“Sebagai anak, saya hanya mampu bangga dan gembira dengan apa yang dilakukan bapa sekarang kerana memang tahu itu adalah minat utamanya.

“Walaupun di rumah, kami jarang berbicara soal kerjaya masing-masing, tapi saya tahu bapa puas hati dengan tanggungjawab kerja yang digalasnya sekarang,” katanya kepada Harian Metro.

Dafi berkata, dia melihat bapanya sangat gembira dengan tugas sebagai Menteri Pertahan. Menurut Dafi, meskipun bapanya hari-hari terbabit dengan sidang media, namun beliau sangat bersemangat dan tidak nampak penat.

Diminta mengulas apabila dikatakan memiliki ‘hak istimewa’ kerana statusnya sebagai anak kepada Menteri, Dafi menafikan perkara itu. Dafi berkata sudah lebih sebulan terkurung duduk di rumah kerana Perintah Kawalan Pergerakan (PKP).

“Siapa yang anggap saya ada hak istimewa kerana status sebagai anak menteri, itu dakwaan palsu. Saya sama sahaja macam kalian semua, duduk di rumah dan tak keluar ke mana-mana pun.

“Bapa saya memang menteri tetapi, saya adalah rakyat biasa yang tidak boleh ingkar dengan arahan kerajaan. Lagi pun, pandemik Covid-19 ini sangat bahaya dan keselamatan diri lebih utama,” katanya.


Zamarul Hisham, Diana Rafar Bakal Timang Anak Ketiga

Tahniah diucapkan kepada pelakon Zamarul Hisham dan Diana Rafar yang bakal menimang cahaya mata ketiga tidak lama lagi. Perkhabaran gembira itu diumumkan oleh Zamarul menerusi Instagram semalam.

Zamarul berkongsikan berita gembira itu bersempena ulang tahun kelahitan isterinya yang ke-38. Menerusi entri itu, Zamarul turut meluahkan rasa syukur dipertemukan jodoh dengan Diana.

Menurut Zamarul, isterinya kini sedang hamil lima bulan dan meminta agar peminat mendoakan semoga proses kehamilan dan kelahiran dipermudahkan serta keadaan bayi mereka baik-baik sahaja.

Diruangan komen, rata-rata netizen tidak melepaskan untuk mengucapkan tahniah di atas berita gembira itu dan mendoakan agar isteri serta anak dalam kandungannya sihat.

Untuk rekod, Zamarul dan Diana Rafar mendirikan rumah tangga pada tahun 2009. Pasangan ini telah dikurniakan dua orang cahaya mata iaitu Kashfi Haikal dan Kayla Reysha.


6 Harta Peninggalan Ashraf Sinclair Buat Bunga Citra Lestari & Noah

Mula mencipta nama sebagai aktor popular di Malaysia, kemudian melebarkan kerjaya seninya ke negara seberang iaitu Indonesia, pasti ramai tidak tahu Allahyarham Ashraf Sinclair juga turut terlibat dalam dunia perniagaan.

Ternyata hasil usaha kerasnya dalam dunia perniagaan selama ini mampu untuk meninggalkan sebilangan aset dan harta buat isteri, Bunga Citra Lestari (BCL) dan satu-satunya anak lelaki mereka, Noah Sinclair.

Mempunyai minat mendalam dalam perniagaan ‘startup’, Ashraf berani menggunakan dana peribadi untuk melabur di syarikat kosmetik Korea, Althea, dan juga servis penstriman video iaitu Iflix.

Menurut Asraf Sinclair, dia percaya bahawa industri kreatif di Indonesia akan berkembang dengan pesat namun ia memerlukan sokongan bagi menampun modal dan teknologi.

Menerusi data yang diperoleh dari laman web startup crunchbase.com, nama Ashraf Sinclair juga turut tersenarai sebagai rakan kongsi Ventura dalam 500 startup sejak tahun 2017 lagi

Difahamkan, 500 startup telah melabur dalam beberapa syarikat start-up Indonesia seperti BukaLapak, Kudo, Brodo, Hijup, dan Kredivo.

Selain menjadi pelabur dan perniagaan ‘startup’, Ashraf Sinclair juga mempunyai perniagaan lain bersama isterinya di dalam industri makanan iaitu restoran Bulgogi Brothers.

Restoran ini dibuka oleh BCL dan Ashraf Sinclair pada 2013 terletak di Lotte Shopping Avenue, Jakarta Selatan. Malah ia merupakan merupakan francais pertama restoran tersebut di Indonesia.

Allahyarham Ashraf Sinclair pernah menceritakan pengalamannya bekerja sebagai pelayan di sebuah restoran francais Amerika, T.G.I Friday’s. Siapa sangka daripada pekerja biasa, Ashraf Sinclair kemudiannya membuka satu cawangan restoran tersebut di daerah Kemang, Jakarta Selatan.

Ashraf Sinclair pernah berkata keinginannya untuk berniaga telah wujud sejak di kolej lagi. Ashraf mengatakan dia mahu memiliki perniagaan walaupun dia tidak tahu perniagaan apa yang ingin dibuka.

Nampaknya perniagannya dalam industri makanan terus berkembang apabila Ashraf membuka satu lagi restoran yang diberi nama Pokok Sunda bertempat di Bandar Senayan Jl. Asia Afrika Jakarta Pusat.

Bunga pernah memberitahu bahawa dia sangat meminati makanan Sunda dan merealisasikan hasratnya untuk membuka sebuah restoran itu bersama dengan suami kesayangannya.

Pasri ramai tahu bahawa Ashraf Sinclair merupakan penggemar aktiviti fizikal. Minat yang mendalam dalam bersukan, akhirnya Ashraf membuka sebuah pusat kecergasan diberi nama Crossfit Equator.

Crossfit merupakan salah satu sukan yang mula mendapat tempat di Indonesia. Latihan ini terkenal dengan aktiviti yang lasak, misalnya dalam satu sesi latihan, ia dapat merangkumi 100 pushup, 100 pullup, 100 situps dan 100 squat.

Difahamkan, sehari sebelum dia meninggal, petang itu Ashraf masih berlatih crossfit di pusat kecergasan yang tidak jauh dari rumahnya.


Isu Ciplak Rekaan, Vivy Yusof Mahu Saman Usahawan Kecil

Minggu lalu, nama usahawan terkenal Vivy Yusof sekali lagi hangat diperkatakan di media sosial apabila terpalit dengan dakwaan menciplak hasil rekaan orang lain ‘Soonaru’. Malah, konsep dan tema photoshoot juga dikatakan hampir sama.

Nampaknya usahawan itu sekali lagi terpalit isu menciplak rekaan dan kali ini seorang pelukis ilustri, Syaza Yunos mendakwa hasil karyanya telah di ambil oleh dUCk Scarves dan Fashion Valet.

BACA: Alicia Amin Dakwa Vivy Yusof Guna Anak Yatim Tutup Kesalahan?

Difahamkan, sebelum ini Syaza Yunos pernah mendedahkan di Twitter tentang rekaan sampul duit dan konsep jenamanya telah diciplak oleh Vivy lalu menjadikan koleksi tudung dUCk Scarves iaitu koleksi kuih.

Syaza berkata dia pernah menghubungi Vivy Yusof pada 3 tahun yang lalu berhubung perkara tersebut namun tiada sebarang maklum balas. Malah, ada pelanggannya pernah bertanya sama ada dia berkerja untuk Vivy kerana rekaan produknya sama seperti produk milik usahawan tersebut.

Bagaimanapun selepas perkongsian tersebut, Syaza dikatakan hilang seketika. Namun, gadis itu muncul semula baru-baru ini serta menjelaskan beberapa perkara dan sebab kenapa dia menghilang sebelum ini.

Muncul dengan maklumat baru, Syaza menyatakan Vivy Yusof akan menyamannya dan menuntutnya untuk membuat permohonan maaf secara terbuka tetapi beliau tolak permintaan tuntutan tersebut.

Menerusi entri panjang dikongsikan di Twitter, Syaza berkata dia niat untuk menjatuhkan reputasi FashionValet, dUCk Scarves dan Vivy Yusof, tetapi pendedahannya itu adalah kerana ingin melindungi hak sebagai pelukis ilustrasi dan meniru hasil tangan orang lain adalah perbuatan yang tidak beretika.

Ujarnya, lebih mengecewakan apabila hasil karyanya digunapakai oleh FashionValet untuk koleksi mereka. Tambahnya lagi, rintihan ‘suara’ syarikat kecil sepertinya pasti tidak akan didengari oleh syarikat besar seperti FashionValet.

Menurut Syaza lagi,  dia menolak permintaan tuntutan tersebut kerana jumlah yang diminta adalah tidak masuk akal dan tambahan lagi dia hanyalah usahawan kecil.

Difahamkan, Vivy Yusof dikatakan telah memfailkan tuntutan saman ke atas Syaza pada 9 April 2020 dan dalam masa yang sama usahawan  sedang dengan sibuk produk baru yang dilancarkannya.


Eizlan Yusof Gembira Isteri Sudah Tahu Mengerjakan Solat Dengan Baik

Hampir lima bulan mendirikan rumah tangga, Datuk Seri Eizlan Yusof meluahkan rasa gembira isterinya, Datin Seri Natasha Rosa semakin mendalami agama Islam. Malah, Eizlan berkata isterinya sudah tahu mengerjakan solat dengan baik.

Menurut Eizlan, isterinya sangat rajin untuk mengambil tahu tentang agama dan selepas ini akan memasuki kelas agama untuk mendalami lebih mendalam lagi. Eizlan berkata tahun ini sangat bermakna kerana tidak lagi menyambut Ramadan sendirian.

BACA: Eizlan Yusof Sanding 4 Hari Berturut-Turut Dengan Kos RM1 Juta

“Selain itu, dia juga dah pandai menghafal beberapa doa dan zikir-zikir mudah. Seperkara lagi, dia rajin ambil tahu dan nak tahu mengenai islam dan saya pula kongsi ilmu setakat yang tahu.

“Insya-Allah selepas ini dia akan masuk kelas agama untuk mendalami ilmu lebih mendalam lagi.

“Tentunya saya gembira dapat menjalani puasa bersama isteri serta bakal meraikan Aidilfitri dengannya buat kali pertama. Tahun ini amat bermakna kerana selama beberapa tahun saya beraya seorang diri, tapi sekarang dapat raya berdua,” katanya.

Eizlan berkata meskipun isterinya itu memeluk Islam pada Ogos tahun lalu namun dia pernah berpuasa sebelum ini dan tiada masalah untuk menunaikan ibadah tersebut.

Terdahulu, Eizlan pernah berkahwin dengan Vie Shantie Khan pada 2007 dan mereka dikurniakan tiga anak sebelum bercerai pada Februari 2015.


Syanie Redha Terpaksa Buang Rahim, Kedua-Dua Ovari

Sudah lama rasanya kita tidak melihat pelakon komedi, Syanie Hisham muncul di kaca televisyen. Baru-baru ini, pelakon berusia 46 tahun itu dikhabarkan baru sahaja menjalani satu pembedahan.

Menerusi Instagram, Syanie memaklumkan dia selamat menjalani pembedahan membuang rahim dan kedua-dua ovari pada 29 April lalu. Syanie berkata pembedahan sepatutnya mengambil masa tiga jam, selesai selepas tujuh jam kerana berlaku sedikit komplikasi.

“Alhamdulillah, saya selamat menjalani pembedahan buang rahim dan ovari dilakukan itu. Pembedahan yang disangka mengambil masa tiga jam, tapi selesai selama tujuh jam

“Memandangkan hanya adik saya saja yang boleh teman di hospital dan diminta tunggu di wad, jadi seluruh keluarga amat risau dengan keadaan saya,” katanya.

Menurut Syanie, meskipun berdepan komplikasi ketika pembedahan, namun dia meluahkan rasa syukur segalanya berhalan lancar. Malah, doktor yang merawat berkata ianya adalah pembedahan paling sukar pernah dilakukan.

“Sebenarnya,ketika pembedahan berlaku beberapa komplikasi seperti darah tak cukup dan ovari saya bernanah. Malah doktor yang merawat juga memaklumkan ini antara pembedahan yang paling sukar pernah dilakukannya,” katanya.

Syanie berkata selepas mengalami senggugut dia terus membuat pemeriksaan di hospital dan tidak menyangka masalah di bahagian ovari yang dihidapi 20 tahun lalu berulang kembali serta terdapat ketumbuhan pula di bahagian rahimnya.

“Dua minggu sebelum dimasukkan ke hospital, saya mengalami masalah senggugut teruk dan demam panas hingga nekad membuat pemeriksaan di hospital kerana bimbang dengan keadaan diri.

“Lagipun 20 tahun lalu, saya pernah menjalani pembedahan membuang nanah di ovari kanan sebanyak satu liter. Jadi secara tidak langsung saya terfikir adakah masalah lama berulang lagi.

“Namun kali ini tak sangka apabila hasil pemeriksaan doktor memaklumkan ada tiga ketulan di bahagian rahim yang perlu dibuang dan kedua-dua ovari saya dijangkiti kuman,” katanya.

Baru sahaja menyambut ulang tahun kelahiran ke-46 semalam, Syanie redha dengan apa yang berlaku dan menganggap ia adalah ujian daripada Allah.


Aliff Syukri Buang Ego, Kembali Ke Pangkuan Isteri Selepas 4 Bulan

Sebelum ini hangat diperkatakan mengenai kemelut rumah tangga usahawan kosmetik, Datuk Seri Aliff Syukri apabila surat tuntutan cerai Datin Seri Nur Shahida tersebar di media sosial apabila didedahkan oleh Aliff sendiri di Instagram miliknya.

Terbaru, Aliff seolah memberi bayangan hubungan rumah tangganya sudah kembali pulih. Menerusi perkongsian di Instagram, Aliff berkata selepas 4 bulan berjauhan dengan isteri dan anak-anak, dia memilih untuk kembali ke pangkuan keluarga.

BACA: Aliff Syukri Didakwa Tipu Lagi, Tak Berani Cuba Produk Sendiri?

“Rindu sangat nak peluk anak saya Raudah. Lama saya menyepi, bukan merajuk cuma muhasabah diri untuk menjadi manusia yang soleh, menghargai, matang, dan apa yang saya perlukan dalam hidup.

“Empat bulan berjauhan dari anak di sisi kosong sebenarnya hidup saya dan saya buang ego dan kembali ke pangkuan keluarga,” katanya.

Dalam pada itu, Aliff berkata isu rumah tangganya yang berlaku sebelum ini bukanlah gimik yang sengaja dicipta. Malah, Aliff mengakui bukan mudah untuk melalui ujian tersebut dan kini dia lebih menghargai keluarganya.

“Apa yang berlaku bukan gimik untuk meraih publisiti tapi saya seperti orang biasa yang ada pasang surut dalam rumahtangga. Jujurnya bukan satu benda yang senang untuk saya lalui tetapi syukur Alhamdulillah keluarga Allah keutamaan saya.

“Saya ingin menjadi seorang Alif Syukri yang baru yang lebih matang dan menghargai semua orang terutamanya isteri saya, family saya mak saya keluarga saya, sedar keluarga adalah segalanya dan Ramadhan ni memberi erti yang besar pada saya,” tulisnya.

Awal Mac lalu, pergolakan rumah tangga Aliff Syukri dan Nur Shahida menjadi bualan ramai apabila kedua mereka dikatakan saling tidak mengikuti akaun Instagram masing-masing.


OPPO Reno3 Series Kini Menjadi Kegilaan Neelofa Dan Kampen Besaran Akan Berlaku Tak Lama Lagi

OPPO Reno3 Series secara rasmi mendarat di Malaysia. Dilengkapi dengan kamera belakang 64MP, OPPO Reno3 Series akan membantu anda mengambil gambar bak fotografi terhebat. Jadi dengan ini OPPO Reno3 Series bukan lagi sekadar telefon pintar biasa yang berada di tangan anda.

Ingatlah! Untuk anda yang ingin menonton siaran langsung OPPO Reno3 Series jangan lupa klik Facebook OPPO, atau boleh terus terjah saluran YouTube OPPO, TV3 atau 8TV dan platform media lain yang untuk and rebut 15 unit OPPO Reno3!

Kali ini OPPO Reno3 series menampilkan dual fungsi lubang kamera pada paparan skrin Super AMOLED. Di mana satu daripadanya mempunyai kuasa ultra pixel yang tinggi bernilai 44MP dan 2MP pada kamera depth of field. Di mana kedudukan kedua-dua lubang kecil ini berada di hadapan skrin. Bekerjasama, dengan dual kamera ini akan membuat selfie yang sangat jelas sambil mengekalkan keindahan semula jadi walaupun pada waktu siang yang luas.

Fungsi Dual Lens Bokeh baru yang menggunakan algoritma dwi kamera juga tidak kurang hebatnya untuk mencapai kesan bokeh. Bukan itu sahaja, bahagian tepi gambar juga mampu menghasilkan gambar yang lebih tajam dan kecerunan latar belakang tepat.

Mod Selfie Ultra Malam yang terletak di kamera depan yang menggabungkan AI Noise Reduction dan Highlighting Algorithm mampu membuatkan OPPO Reno3 Pro memberikan tangkapan cepat dan tajam. Sekaligus menjadikan gambar cerah dan jelas walaupun pada tetapan cahaya rendah.

Dengan kamera belakang utama 48 MP, OPPO A92 memiliki kemampuan gambar berkualiti tinggi dan kemampuan resolusi tinggi untuk menangkap lebih banyak perincian dan menghasilkan gambar yang lebih jelas.

Bukan aperture sebesar F1.7 dapat menangkap lebih banyak cahaya, jadi foto yang diambil pada waktu siang atau malam akan kelihatan lebih jelas dan terang.

Mempunyai ciri Neo-Display 1080P yang luar biasa memberikan gambaran visual yang paling tip top. Paling menarik, nisbah skrin sangat besar sehingga 90.5% dengan ukuran skrin 6.5 inci. Ini akan membuatkan anda lebih selesa dengan ciri terbaru OPPO A series ini apabila menonton video atau bermain game.

Resolusi 2400 × 1080 piksel dan kepadatan piksel 405 PPI telah melebihi had pengecaman mata manusia, menyebabkan paparan yang sangat jelas.

Reka bentuk yang lebih inovatif untuk keselesaan anda dengan menerapkan reka bentuk constellation pada OPPO A92. Diilhamkan oleh Kawasan Kutub, penutup belakang A92 meniru perubahan di langit dari siang ke malam – penampilan galaksi Bima Sakti, dan pergerakan Aurora di malam yang sunyi.

Keempat kamera belakang disatukan bersama dan disusun dari huruf C, di sepanjang garis cahaya yang ditempatkan dengan baik yang berkilauan dengan setiap pergerakan. Ini menyerupai buruj yang bersinar di langit kutub yang mengagumkan.

Dengan reka bentuk 3D Quad-curve, lengkungan OPPO A92 di bahagian belakang sangat optimum, sekaligus memberikan rasa halus dan pegangan ergonomik dengan hanya berat 192g.

Hadir dengan warna Twilight Black dan Shining White membolehkan anda untuk membuat pesanan sekarang. Lakukan pesanan anda untuk OPPO A series di OPPO Online Store, Shopee, Lazada dan OPPO Concept Store sekarang.

Bersempena dengan Sambutan Raya, OPPO akan mengadakan kempen besar hanya untuk anda dan memberi hadiah lebih daripada RM10 juta!

Jika anda membeli mana-mana telefon pintar di dalam gambar di atas, anda layak mendapat beberapa hadiah percuma antaranya:

– Beli OPPO A Series anda layak mendapat OPPO Backpack (bernilai RM199)
– Pembelian OPPO Reno Series bakal mendapat OPPO Enco 31 (bernilai RM 259)
– Membeli OPPO Find X2 Series anda berhak menerima OPPO Enco Free (bernilai RM499)

Kesemua pelanggan OPPO layak menerima hadiah berdasarkan telefon pitar pembelian anda. Setiap telefon pintar ini boleh dilakukan pembelian di laman OPPO Concept Store, Authorized Dealer Store, OPPO Official Website, E-commerce Partner, Telco Partner, dan Chain Store Partner.

OPPO A9 dan OPPO Reno 2 mempunyai diskaun tunai khas dalam tempoh ini! Selagi anda membuat pesanan dari 9 Mei hingga 31 Mei, anda boleh mendapat diskaun sebanyak RM200 apabila anda membeli OPPO A9 2020, dan potongan sebanyak RM100 apabila anda membeli OPPO Reno2!

Lebih menarik lagi anda juga boleh menggunakan kod promo eksklusif dari platform dalam talian atau luar talian. Ikuti langkah ini untuk dapatkan kod promo anda.

1. Klik dan daftar dengan maklumat peribadi anda di www.oppo.com.my/page/a92promo
2. SMS akan dihantar kepada anda dalam masa 24 jam
3. Kod promo RM50 hanya boleh digunakan di www.oppo.com.my
4. Hanya untuk pembelian OPPO A92 dari 4 hingga 31 Mei 2020

1. Kunjungi mana-mana Kedai Jenama OPPO (117 kedai di seluruh negara) dan tunjukkan telefon OPPO yang anda inginkan kepada kakitangan yang bertugas
2. Dapatkan diskaun segera RM50 di kedai
3. Promotor akan membantu anda memuat turun Aplikasi MY OPPO dan mendaftar sebagai Ahli OPPO

Sekiranya anda membeli mana-mana telefon OPPO dari 9 Mei sehingga 31 Mei, anda layak untuk mengambil bahagian dalam peraduan ini!

OPPO akan melakukan cabutan bertuah dalam talian di Facebook OPPO Malaysia dari 11 Mei hingga 31 Mei jam 8 malam setiap hari. Sebanyak 10 orang akan menerima hadiah utama 100% pulangan wang tunai, 30 pemenang di tempat kedua akan mendapat OPPO W31 (bernilai RM259) atau Fujifilm Instant Printer (bernilai RM548), dan 60 baucar E-Wallet bagi hadiah di tempat ketiga dengan harga RM30!

Pulangan Tunai 100% bermaksud, jika anda membeli OPPO FindX2 Pro pada harga RM4599. OPPO akan mengembalikan 100% dari RM4599 anda! Ini bermaksud bahawa anda boleh mendapatkan kembali semua wang untuk membeli telefon. Menarik kan?

Untuk penyertaan, anda hanya perlu muat turun aplikasi MY OPPO, klik pada banner dan isikan maklumat peribadi anda. Setelah disahkan oleh OPPO, anda akan mendapat SMS untuk nombor bertuah!

Anda juga boleh menunggu live OPPO pada jam 8 malam setiap malam di Facebook OPPO. Sekiranya anda memenangi nombor bertuah, anda harus segera mengambil screenshot dan memberi komen “Saya pemenang bagi … (kategori yang berjaya)“. Contohnya anda adalah pemenang betuah bagi kategori hadiah utama, jadi anda harus taip “Saya pemenang bertuah pulangan wang tunai 100%“.

Jadi apa tunggu lagi, cepat rebut cabaran OPPO untuk dapatkan lebih banyak ganjaran hebat!


“Jika Tidak Di Dunia, Saya Akan Tuntut Di Mahkamah ‘Akhirat'”

Berhubung isu tuntutan ganti rugi berjumlah RM1 juta terhadap pengacara dan penceramah motivasi, Amin Idris, pendakwah kontroversi, Ustaz Abu Syafiq berkata dia dia tetap akan menuntut haknya termasuk di ‘mahkamah akhirat’ jika tidak mendapat keadilan di dunia.

BACA: Amin Idris Tak Gentar Tuntutan Saman RM1 Juta Ustaz Abu Syafiq

“Berbeza pandangan dalam kerangka hujah dan dalil itu boleh. Namun menfitnah saya atau orang Islam lain adalah dosa besar

“Mahkamah ‘di sana’ (akhirat) kelak, juga saya akan tuntut. Jika tidak di mahkamah dunia, mahkamah akhirat masih ada. Saya akan mengadu ke hadrat Robbul ‘Izzah Tuhan Yang Maha Bijaksana,” katanya kepada Harian Metro.

Terdahulu, kes tersebut dikatakan bermula berikutan isu status di Facebook Ustaz Abu Syafiq yang didakwa mengeluarkan kenyataan negatif terhadap Ustaz Ebit Lew, kemudian akaun Facebooknya dinyahaktif kerana dikatakan telah digodam.

Perkara itu mendapat perhatian Amin Idris yang tampil memberikan teguran di atas tindakan Ustaz Abu Syafiq itu dan rata-rata netizen menyokong dengan apa yang dikatakan oleh Amin Idris.

Susulan itu, Amin Idris memaklumkan dia menerima surat daripada peguam Abu Syafiq menuntut RM1 juta berserta permohonan maaf.

Bagaimanapun Amin enggan meminta maaf dan tidak mahu membayar ganti rugi yang diminta, sebaliknya dia turut menyediakan peguam untuk menentang Ustaz Abu Syafiq.


“Saya Lihat Dini Dapat Jadi Ayah Yang Baik Kepada Anak-Anak”

Sedang hangat bercinta dengan pelakon berdarah kacukan, Dini Azan Schatzmann, Janna Nick mengakui sifat dan keperibadiannya juga mula berubah. Jika sebelum ini dia seorang yang kasar, dia kini lebih lembut dan manja.

Janna berkata ciri yang ada pada Dini membuatkan dirinya terpikat pada jejaka tersebut. Meskipun masih terlalu awal berbicara tentang hal ini, namun Janna berkata Dini mempunyai ciri-ciri seorang ayah yang baik.

BACA: Netizen Dakwa Janna Nick Kahwin Lari Tahun Lalu Di Selatan Thai?

“Dalam hidup ini, apabila kita tahu kita mulai memandang sesuatu perhubungan itu dengan serius, kita akan mula mencari ciri-ciri yang boleh membantu kita membina keluarga dengan baik.

“Dini seorang yang lembut tetapi di sebalik kelembutan itu dia mempunyai sifat tegas yang saya lihat dapat menjadi seorang ayah yang baik kepada anak-anak. Mungkin terlalu awal tetapi itulah yang saya nampak dalam diri Dini,” katanya.

Menurut Janna, berbeza dengan lelaki lain, meskipun dibesarkan di luar negara namun Dini seorang anak emak dan sangat lembut apabila berkata-kata. Janna berkata, perwatakan yang berbeza membuatkan mereka saling melengkapi.

“Ramai berpendapat anak Mat Saleh biasanya lebih bebas tetapi Dini lebih kepada mummy’s boy dan lembut kala berbicara. Dia hidup dalam prinsip sendiri dan itulah membuatkan dia disenangi.

“Kalau nak dibandingkan Dini dan saya, Dini adalah orang yang paling energetic, suka ketawa, suka menyanyi dan lebih gila-gila. Saya pula orang yang kurang bercakap. Sebab itu kami boleh sekepala,” katanya.


Maria Farida Akui Suami Seronok & Bahagia Ketika PKP

Meskipun ramai yang mengeluh susulan perlaksanaan Perintah Kawalan Pergerakan (PKP) baru-baru ini, namun lain pula bagi pelakon Datin Sri Maria Farida yang berkongsikan tentang suaminya yang seronok sepanjang tempoh PKP.

Menurut Maria, suaminya berkata sepanjang tempoh PKP ini secara tidak langsung dapat menjimatkan wang perbelanjaan. Menerusi perkongsian di Instagram, pelakon berusia 50 tahun itu sempat bergurau manja di ruangan kapsyen.

Diruangan komen, rata-rata netizen terhibur dengan perkongsian Maria itu. Malah, ramai yang mendoakan agar rumah tangga Maria bersama suaminya itu dirahmati dan berbahagia selalu.

Dalam pada itu, ramai yang memuji kecantikan pelakon itu meskipun sudah menganjak usia 50 tahun namun masih nampak seperti anak dara. Tidak kurang juga, ramai yang bertanyakan tips wanita itu masih kekal cantik.

Untuk rekod, Maria mendirikan rumah tangga bersama Datuk Rahman Shakur pada 26 November 2015.


Kekasih Zarina Anjoulie Terkilan Dengan Teguran PU Syed

Semalam hangat diperkatakan apabila Pencetus Ummah (PU) Syed Bakri memberikan teguran secara terbuka kepada Zarina Anjoulie dan kekasihnya Eilyas Azhar yang didakwa dengan sengaja memuat naik video mesra untuk tetapan umum.

PU Syed turut memberi pesanan kepada Zarina supaya takut kepada Allah atas apa yang ditunjukkan di media sosial yang berani melanggar batas yang dilarang dalam agama.  PU Syed berharap agar teguran yang diberikannya itu akan sampai kepada Zarina dan pasangannya.

Bagaimanapun, kekasih Zarina, Eilyas atau lebih dikenali sebagai Yas nampaknya kurang senang dengan teguran PU Syed itu dan meluahkan rasa tidak puas hatinya menerusi Insta Story.

Tampil mempertahankan maruah dirinya dan Zarina, Yas mengakui kesilapan mereka berdua serta memberitahu sebelum ini PU Syed pernah memberi teguran yang sama.

Yas berkata dia pernah menghubungi PU Syed menerusi Instagram untuk bertanyakan beberapa persoalan mengenai lebih lanjut urusan perkahwinan sepanjang tempoh Perintah Kawalan Pergerakan (PKP) serta meminta jalan penyelesaian dari pendakwah berkenaan.

Namun, PU Syed meminta pasangan ini merujuk urusan berkenaan kepada pihak Jabatan Kemajuan Islam Malaysia (JAKIM) serta turut meminta pendapat daripada beberapa pendakwah seperti PU Azman dan PU Amin.

Yas berkata PU Syed kemudiannya memadamkan muat naik tegurannya itu. Bagaimanapun, Yas meluahkan rasa kecewa apabila PU Syed sekali lagi memuat naik posting menegur mereka buat kali kedua.

Yas berpendapat sekiranya pendakwah itu ingin menegur perbuatan mereka, dia sepatutnya boleh menghubungi mereka secara peribadi dan bukan melakukannya secara umum.


Bertarung Melawan Kanser, Elyana Masih Mampu Berpuasa

Disahkan menghidap kanser limfoma sejak 8 tahun lalu dan masih bertarung melawan penyakit itu, Elyana terus positif menjalani rutin harian seperti biasa sebagai seorang isteri dan juga ibu kepada dua cahaya mata.

Berkongsikan perkembangan terbaru mengenai kesihatannya, Elyana berkata dia masih sakit tetapi tidaklah seteruk seperti dahulu. Namun, Elyana meluahkan rasa syukur dapat menjalani kehidupan seperti biasa.

“Saya masih pesakit kanser tahap empat di mana sel kanser masih wujud dalam badan. Cuma, sekarang, sakit saya tidak seteruk seperti awal-awal dahulu.

“Alhamdulillah, tahap kesihatan saya sekarang biasa sahaja. Kadang-kadang saya sakit, ada kalanya tidak. Ada juga masanya saya penat, seperti mahu ke tandas pun saya letih. Bagaimanapun, semuanya baik-baik sahaja sekarang,” katanya kepada BH Online.

Elyana mengaku sudah lebih setahun tidak berjumpa doktor mahupun pergi membuat pemeriksaan di hospital. Kali terakhir dia ke hospital bagi menjalani rawatan radioterapi dan keadaan itu menyebabkan dia tidak boleh berjalan.

“Kali terakhir saya ke hospital adalah awal tahun lalu untuk menjalani rawatan radioterapi selepas sel kanser menyerang tulang belakang.

“Keadaan itu menyebabkan saya tidak boleh berjalan dan terpaksa menggunakan kerusi roda. Sejak itu, saya belum lagi ke hospital untuk pemeriksaan lanjut,” katanya.

Meskipun kesihatannya tidak begitu baik, namun Elyana berkata dia masih mampu menunaikan kewajiban ibadah berpuasa di bulan Ramadhan.

“Alhamdulillah, saya masih larat berpuasa memandangkan saya juga tidak perlu memakan ubat mengikut masa tertentu.

“Anak saya, Cinta Sumayyah yang berusia sembilan tahun pun berpuasa penuh. Jadi, malulah kalau saya tidak berpuasa,” katanya lagi.


Hafiz Hamidun Dedah Ada Wanita Ajak Kahwin, Mahu Jaga Anak Angkat

Hampir dua bulan mengambil seorang anak angkat yang diberi nama Hamdee, penyanyi dan komposer Hafiz Hamidun mengakui ada wanita menawarkan diri untuk menjadi isterinya kerana simpati melihatnya mengasuh bayi sendirian.

Bagaimanapun, Hafiz berkata dia belum sedia untuk bergelar suami dan lebih selesa menguruskan anak angkatnya sendiri. Mengakui pada awalnya sukar untuk menjaga bayi tersebut kerana tiada pengalaman, namun kini dia sudah tidak kekok lagi.

“Walaupun pada awalnya agak sukar mengasuh bayi kerana tiada pengalaman, tetapi selepas dua bulan, saya sudah betah menguruskan rutin hariannya. Namun, ada yang simpati hingga menawarkan diri menjadi isteri. Saya hargai keprihatinan mereka, namun, saya terpaksa menolaknya.

“Setakat hendak memandikan, buat susu dan menukar lampin, tiada masalah. Saya sudah cekap. Kalau perlukan bantuan, saya lebih selesa mengharapkan keluarga. Mereka banyak membantu pun sejak mula mengasuh Hamdee,” katanya kepada BH Online.

Hafiz menyifatkan perlaksanaan Perintah Kawalan Pergerakan (PKP) adalah satu rahmat buat dirinya kerana dia perluang untuk melihat anaknya membesar di depan mata kerana sebelum ini anaknya akan dijaga oleh ibu bapanya jika dia ada urusan diluar.

“Saya sangat bersyukur kerana PKP memberi peluang kepada saya menghabiskan masa bersama Hamdee, berbanding ketika mula-mula dahulu.

“Sebelum ini, jika saya ada urusan, saya akan meminta iba bapa tolong menjaganya. Bagaimanapun, apabila malam, saya akan pastikan Hamdee tidur dengan saya. Penat macam manapun, saya tetap mahu Hamdee di sisi,” katanya.


Sudah lama Negatif COVID-19, Ashraf Muslim Minta Tinggal Lebih Lama Di Wad

Hampir sebulan dikuarantin dan dirawat di Hospital Sungai Buloh selepas disahkan positif COVID-19 pada 12 April lalu, Ashraf Muslim berkongsikan berita gembira akhirnya dia dibenarkan pulang semalam.

Bagaimanapun, Ashraf berkata dia tidak dapat menahan sebak apabila terpaksa meninggalkan rakan-rakan pesakit yang lain yang sudah dianggap sebagai ahli keluarganya sendiri.

Ashraf Muslim juga turut mendedahkan dia sebenarnya sudah disahkan negetif COVID-19 pada sehari sebelum Ramadan lagi, namun memilih untuk tinggal di wad kerana ingin mengerjakan ibadah bersama-sama pesakit.

“Sebenarnya saya sudah lama negatif pada sehari sebelum Ramadan dan saya memilih tinggal di wad 31 untuk kuarantin diri di wad.

“Banyak sebab keputusan ini dibuat dan yang paling penting ialah saya dapat mengerjakan solat berjemaah pada bulan ramadan dan ibadah yang dapat buat bersama-sama dengan pesakit. Ini adalah terapi hati saya untuk lebih tenang,” katanya.

Dalam pada itu, Ashraf memohon maaf di atas tindakannya itu dan meluahkan rasa syukur kerana dipilih oleh Allah untuk melalui pengalaman berharga itu. Katanya, banyak cerita dan pengalaman sepanjang berada di wad berkenaan.

“Banyak cerita, banyak pengalaman, banyak perkongsian dilakukan bersama dimana pesakit-pesakit semuanya datang dari pelbagai kaum, agama dan latar belakang tapi hanya satu sahaja yang kami inginkan iaitu ‘ketenangan’,” katanya.

Terdahulu, Ashraf disahkan positif COVID-19 selepas pulang daripada menjalani penggambaran drama bersiri di Scotland bersama Puteri Aishah.


Bekas Isteri Pertama Tidak Rancang Mahu Rujuk Dengan Da’i Farhan

Fatin Nurul Ain yang merupakan bekas isteri pertama kepada Da’i Farhan baru baru ini mengeluarkan kenyataan yang beliau tidak merancang untuk rujuk semula dengan bekas suaminya itu.

Beliau turut menambah yang keputusan beliau tidak merancang untuk kembali rujuk turut mendapat sokongan keluarga yang mahu beliau dan anak-anak untuk terud hidup seperti sekarang.

“Tiada apa apa perbincangan berkenaan hal rujuk kembali antara saya dengan bekas suami. Selepas berpisah, saya sepenuhnya menggunakan ahli keluarga sebagai orang tengah”

“Ahli keluarga dan saya masih berpendirian untuk saya istiqamah dengan kehidupan sekarang serta mereka tidak meletakkan apa apa syarat untuk saya rujuk kembali,” tulisnya di Facebook baru baru ini.

Da’i Farhan menceraikan Fatin Nurul Ain selepas bernikah dalam suasana penuh kontroversi dengan Dr Erin namun Dr Erin turut diceraikan baru baru ini kerana Da’i Farhan didakwa tidak mampu berjauhan dengan anak-anak hasil dari rumahtangga isteri pertama. (rtky/m)


Dana ‘Derma Dengan Ikhlas’ Dihulur Kepada Komuniti Orang Asli Di Pahang

Sejumlah 1,700 ahli keluarga Orang Asli dari Jerantut dan Temerloh, Pahang menerima bantuan barangan keperluan asas daripada Derma Dengan Ikhlas inisiatif derma digital awam yang dijalankan oleh IKHLAS bagi memupuk semangat menderma pada bulan Ramadan ini.

Setiap keluarga menerima satu bakul makanan yang mengandungi beras, gula, tepung, minyak masak, mi segera, kopi dan teh, pelbagai biskut dan makanan dalam tin.

Ikhlas Kamarudin, Ketua IKHLAS berkata, “Kami merafak sembah dan menjunjung kasih ke Bawah Duli Yang Maha Mulia Seri Paduka Baginda Yang di-Pertuan Agong Al-Sultan Abdullah Ri’ayatuddin Al-Mustafa Billah Shah, kerana titah baginda telah memberi kami inspirasi dan dorongan untuk memperluaskan rangkaian program amal bulan Ramadan kami dengan membantu masyarakat Orang Asli.

“Kami juga ingin merakam penghargaan kepada semua orang yang telah bergabung tenaga menyediakan barangan keperluan asas kepada keluarga yang kurang bernasib baik, pasukan barisan hadapan dan dalam masa yang sama membantu peniaga tempatan di bulan Ramadan ini, terutamanya kepada kolaboratar utama kami Yayasan Amanah Assofwah Almalikiyyah yang telah memainkan peranan penting terhadap kempen ini. Kami akan meneruskan usaha untuk mengedar lebih banyak barangan keperluan asas di seluruh negara, dan sekali lagi ingin mengucapkan terima kasih atas sokongan anda semua terhadap inisiatif ini.”

Projek ini disokong oleh pelbagai badan kerajaan seperti Jabatan Kemajuan Orang Asli Malaysia (JAKOA), Polis Diraja Malaysia, Angkatan Pertahanan Awam Malaysia, Majlis Tempatan Daerah dan Majlis Mesyuarat Kerajaan Negeri Pahang untuk menghantar barangan keperluan asas kepada komuniti Orang Asli, dengan ihsan pengangkutan udara oleh Charter Group Aero Sdn Bhd.

Sehingga kini, kempen Derma Dengan Ikhlas telah menerima dana sebanyak RM759,000 melalui inisiatif derma digital awam ini.

Kempen Derma Dengan Ikhlas adalah sebahagian daripada kempen #InThisTogether oleh Kumpulan AirAsia. Orang awam yang berminat untuk menderma boleh melayari Givewith.Ikhlas.com.


Nenek Meninggal Dunia, Nabila Huda Bengang Peminat Ajak Selfie

Takziah diucapkan buat pelakon Nabila Huda dan keluarga di atas kehilangan neneknya, Indon Ramli yang menghembuskan nafas terakhirnya semalam. Berita duka itu dikongsikan oleh Nabila menerusi Instagram miliknya.

Menurut Abil, ini kali pertama dia merasa ‘kehilangan’ dan perkara yang paling ditakutinya. Abil berkata saat ini dia menghadapi situasi yang sukar dan tidak pernah membayangkan kehilangan orang yang di sayanginya.

Bagaimanapun, di saat berdepan kesedihan ada pula pihak yang tidak memikirkan sensitiviti mereka yang baru sahaja kehilangan ahli keluarga.

Menerusi Twitter, Abil meluahkan rasa berang apabila ada individu tidak bertanggungjawab yang meminta untuk berswafoto dengannya di saat dia sedang bersedih pemergian orang tersayang.

Namun, Abil tidak menjelaskan lebih lanjut situasi dan lokasi tempat berkenaan. Perkongsian Abil itu mendapat pelbagai reaksi daripada netizen yang menyelar sikap individu tersebut.

Dalam pada itu, rata-rata netizen mengucapkan takziah dan memberikan kata-kata semangat kepada Abil supaya terus kuat dan tabah menghadapi ujian tersebut.


PU Syed Tegur Video Mesra Zarina Anjoulie & Kekasih

Sejak kebelakangan ini nama Zarina Anjoulie dan kekasih menjadi pujian ramai apabila tampil memberikan bantuan kepada golongan susah dan mereka yang memerlukan ketika Perintah Kawalan Pergerakan (PKP).

Bagaimanapun, ada yang kurang senang dengan video mesranya dengan kekasih sehingga Pencetus Ummah (PU) Syed memberikan teguran secara terbuka kepada pelakon itu yang didakwa dengan sengaja memuat naik video mesra untuk tetapan umum.

Menerusi perkongsian di Instagram itu, PU Syed turut bertanyakan apa tujuan Zarina memuat naik video tersebut di media sosial. PU Syed memberi pesanan kepada Anju supaya takut kepada Allah atas apa yang ditunjukkan di media sosial telah melanggar batas yang dilarang dalam agama.

Dalam pada itu, PU Syed berharap agar teguran yang diberikannya itu akan sampai kepada Anju dan pasangannya.

Diakhir perkongsian, PU Syed berkata dia terpaksa menutup ruangan komen perkongsian berkenaan supaya tiada komen melampau daripada netizen.


King Coco Cuba Bertudung Di Bulan Ramadan

Setiap kali tibanya bulan Ramadan, ramai selebriti akan mengenakan tudung sebagai menghormati bulan mulia itu serta untuk mempertingkan ibadah disamping memperbaiki diri menjadi Muslim yang lebih baik.

Nampaknya, King Coco juga tidak ketinggalan apabila dilihat memuat naik gambarnya mengenakan tudung dan berpakaian menutup aurat sejak kebelakangan ini. Ramai yang membuat spekulasi Instafamous itu sudah mula berhijrah.

Bagaimanapun, King Coco menjelaskan bahawa dia belum lagi bertudung sepenuhnya seperti yang disangka netizen. Katanya lagi, dia masih lagi dalam percubaan untuk bertudung dan meminta mendoakan yang baik-baik untuknya.

“Jangan salah faham. Saya masih belum bertudung sepenuhnya. Insya-Allah saya sedang bertatih. Insya-Allah doa yang baik-baik ya. Dikesempatan bulan puasa ini kita cuba-cuba dulu. Insya-Allah doa yang baik,” katanya.

Terdahulu, King Coco menjadi bualan ramai apabila mengakui mempunyai banyak darah campuran keturunan. Coco juga sudah mendirikan rumah tangga pada 2017 ketika berusia 19 tahun dan kini mempunyai seorang anak lelaki.

Baru-baru ini, King Coco mula menceburi dunia politik selepas memenangi jawatan Ketua Srikandi Bersatu Bahagian Bagan Serai, Perak.


Biskut Raya Uqasha Senrose Laku Keras, 200 Balang Terjual Sehari

Tidak membiarkan masa terbuang ketika Perintah Kawalan Pergerakan (PKP), Uqasha Senrose mengambil peluang dengan menjual biskut raya. Sekadar berkongsi cara membuat biskut Arab di Instagram, kini Uqasha tidak menang tangan untuk memenuhi tempahan.

Menurut Uqasha, dia tidak terfikir untuk menjual biskut raya, tetapi ramai yang menghantar mesej di Instagram mahu menempah biskut tersebut. Ujarnya lagi, dalam sehari dia perlu menyiapkan hampir 200 balang biskut.

BACA: Luah Rasa Rindu, Kamal Adli & Uqasha Senrose Hangat Bercinta?

“Sejak beberapa hari lalu, saya tak menang tangan apabila tempahan diterima dalam mesej langsung IG bertubi-tubi. Bayangkan dalam sehari, saya perlu siapkan antara 100 hingga 200 balang biskut… Memang tak sangka.

“Mereka belum pernah merasa biskut itu tetapi yakin mahu membeli. Tidak terfikir langsung atau berniat hendak menjual. Tiba-tiba saya jadi penjual biskut raya,” katanya kepada BH Online.

Menggunakan resipi turun-temurun nenek moyang bagi menghasilkan biskut Arab diberi nama Something Sweet by The Four Sisters, Uqasha berkata pada awalnya dia berfikir panjang sebelum menjualnya kerana kos pembuatan biskut itu bukan murah.

“Pada mulanya, saya berkira-kira hendak menjual kerana kos menghasilkan biskut ini bukan murah. Fikir dua tiga kali hendak menjualnya. Tetapi saya terima banyak permintaan. Pada permulaan, tiga hari berturut-turut mesej diterima untuk menempah biskut.

“Jadi, saya putuskan menjualnya dengan stok terhad. Tak sangka ramai mahu terus membeli, bukan sebalang, malah enam hingga tujuh balang seorang,” katanya.

Dalam pada itu, Uqasha berkata dia terpaksa menolak tempahan dari Sabah, Sarawak dan Brunei memandangkan kos penhantaran tidak berbaloi dan bimbang biskut sampai dalam keadaan tidak sempurna.


Dr Erin Tak Tahu Perkahwinan Tak Dapat Restu Isteri Da’i Farhan

Masih hangat diperkatakan mengenai kontroversi rumah tangga pendakwah bebas, Da’i Farhan dan Dr Erin. Nampaknya selepas episod perceraiannya, satu demi satu kisah dirungkaikan termasuk kisah pernikahan mereka yang ternyata mengejutkan netizen.

Menurut Dr Erin dia bersetuju untuk menjadi isteri kedua Farhan kerana menyangka pendakwah itu sudah mendapatkan kebenaran poligami dari isteri pertama ketika itu, Fatin Nurul Ain, namun tidak tahu sebenarnya perkahwinan mereka tidak direstui.

BACA: Dikatakan Belum ‘Move On’, Bekas Isteri Da’i Farhan Pilih Berdiam Diri

“Saya terima pinangan Farhan kerana saya diberitahu dia sudah dapat persetujuan daripada isterinya. Demi Allah kami tidak pernah berniat untuk menyembunyikan pernikahan kami.

“Dia menghantar permohonan poligami 10 Oktober tahun lalu. Dalam fail itu permohonan untuk kebenaran berpoligami juga sudah lengkap. Dia juga berulang-alik ke Kedah berjumpa ayah saya untuk mengisi segala borang yang diperlukan bagi permohonan pernikahan. Ujian HIV juga sudah dibuat,” katanya.

Menurut Erin, melihat kesungguhan Farhan melengkap permohonan poligami serta sanggup berulang alik ke Kedah berjumpa bapanya membuatkan Erin percaya ia sudah mendapat restu isteri pertamanya ketika itu.

“Saya langsung tidak terfikir Fatin sebenarnya tidak merestui pernikahan itu kerana Farhan bersungguh-sungguh melengkapkan segala borang dan menghantarnya. Bagi saya, jika dia tak dapat kebenaran atau restu isterinya, takkanlah dia akan menghantar permohonan berpoligami kerana ia akan membuang masa,” katanya.

Erin mendakwa dia hanya mengecap kebahagiaan bersama Farhan selama dua bulan saja sebelum masalah mula timbul. Ujarnya, masalah bermula apabila Farhan mula rindukan keluarga dan anak-anaknya bersama bekas isteri.

“Dia kata tak boleh berjauhan dengan anak-anaknya. Dia juga diberi syarat supaya menceraikan saya jika mahu tinggal bersama anak-anaknya kerana mentuanya tidak mahu anak mereka bermadu.

“Saya reda jika ini ujian saya untuk kehilangan orang yang saya sayang daripada melihat dia susah hati rindukan anak,” katanya.

Dalam pada itu, setakat ini masih tiada penjelasan lanjut daripada Da’i Farhan berhubung kontroversi perceraiannya kali kedua.


Dikatakan Belum ‘Move On’, Bekas Isteri Da’i Farhan Pilih Berdiam Diri

Nampaknya kisah pasangan ‘Aura ke-19’ hangat diperkatakan ramai apabila Dr Erin mengesahkan sudah pun bercerai dengan Da’i Farhan pada 27 April lalu menerusi rakaman suara di aplikasi WhatsApp.

Menerusi entri panjang di Instagram, Erin berkata dia sendiri meminta untuk dilepaskan agar Farhan kembali rujuk bersama isteri pertamanya pada Februari lalu kerana suaminya itu memberitahunya dia tidak sanggup berjauhan dengan anak-anak.

Erin mendakwa keluarga bekas madunya memberi syarat kepada Farhan jika mahu tinggal semula dengan anak-anaknya adalah dengan menceraikannya kerana tidak mahu Fatin Nurul Ain bermadu.

“Pada 11 February lalu saya telah mengizinkan ustaz untuk kembali dengan bekas isteri kerana selepas ustaz pulang dari ziarah anak-anaknya ustaz cakap pada saya dia tak boleh berjauhan dari anak-anak dia.

“Dia kata pihak sana bagi syarat dia nak dapat duduk dengan anak-anak balik adalah dengan menceraikan saya sebab mertua dia tak akan bagi anak dia bermadu.

“Saya yakin ini yang terbaik untuk kami bertiga kerana saya tahu pihak sana (bekas madu) juga tak boleh move on…,” katanya.

Dalam pada itu, menerusi Instagram bekas isteri Farhan iaitu Fatin Nurul Ain, wanita itu mengambi llangkah untuk berdiam diri dan memuat naik petikan daripada perawi hadis Rasulullah serta doa untuk memaafkan individu yang memfitnahnya.

Farhan dan Erin mendirikan rumah tangga ketika menunaikan ibadah umrah di Makkah pada Oktober 2019. Kemudian pada Disember 2019, Farhan  menceraikan isteri pertamanya, Fatin yang sedang sarat hamil menerusi aplikasi WhatsApp.


Dr Erin Dakwa Da’i Farhan Tipu Dapat Kebenaran Poligami

Sejak malam tadi hangat diperkatakan apabila Dr Erin mengesahkan dia sudah pun bercerai dengan suaminya pada hujung April yang lalu. Menurut Erin, penceraian talak satu itu dilafazkan oleh Da’i Farhan menerusi rakaman suara di aplikasi WhatsApp.

Menerusi pendedahan Instagram, Erin berkata tidak terlintas di fikirannya bahawa isteri pertama Farhan ketika itu iaitu Fatin Nurul Ain tidak merestui perkahwinan mereka memandangkan Farhan bersungguh menguruskan perkahwinan mereka.

BACA: Dr Erin, Da’i Farhan Dah Rancang Nikah Sebelum Ke Mekah

Menurut Erin, dia bersetuju untuk membina bahtera rumah tangga dengan Farhan selepas pendakwah itu meyakinkannya bahawa dia sudah pun mendapatkan kebenaran berkahwin daripada isteri pertama.

“Saya menerima pinangan Ustaz kerana saya diberitahu bahawa sudah dapat persetujuan dari isterinya. Demi Allah kami tidak pernah berniat utk menyembunyikan pernikahan kami.

Menurut Erin, Farhan telah menghantar borang permohonan poligami pada 10 Oktober dan berulang alik ke Kedah untuk berjumpa bapanya untuk menyiapkan segala yang diperlukan untuk mengisi borang pernikahan.

“Pada masa ini memang saya langsung tidak terfikir yang isteri ustaz sebenarnya tidak merestui kerana ustaz bersungguh mengisi segala borang dan submit.

“Sebab pada saya jika ustaz tak dapat kebenaran tak akan la pergi submit fail sebab benda tu smua akan jadi buang masa,” katanya.

Terdahulu, Erin berkata perceraian tersebut dibuat atas keputusan bersama. Malah, Erin memberitahu itu adalah keputusan terbaik untuk dirinya, Farhan dan bekas madunya yang didakwa masih belum move on lagi.


Hidayah Dedah Media Sosial Milik Arwah Abam Digodam

Selepas pemergian suami tercinta, satu demi satu dugaan menimpa balu Allahyarham Abam Bocey, Nor Hidayah. Kemelutnya dengan Ali Puteh kembali menjadi bualan ramai, nampaknya Hidayah berdepan dengan sikap dengki manusia pula.

Menerusi perkongsian di Instagram sebentar tadi, Hidayah mendedahkan ada pihak tidak bertanggungjawab cuba mengambil akaun media sosial suaminya. Perkara itu disedarinya selepas gagal masuk ke akaun Facebook milik suaminya awal pagi tadi.

“Ada yang cuba ambil atau godam Facebook Syed Umar Mokhtar, arwah suami saya. Baru lepas tadi saya update pasal anak saya Hamzah, tapi sekarang tak boleh boleh buka,” katanya.

Kata Hidayah lagi, mustahil akaun tersebut dapat dinyahkatif secara automatik selepas arwah meninggal dunia memandangkan akaun tersebut menggunakan alamat emailnya sebagai pengesahan masuk.

“Email memang saya punya tapi nama FB Syed Umar Mokhtar memang dah tak ada,” jelasnya.

Dalam entri itu, Hidayah turut berkongsi paparan Facebook yang menunjukkan akaun milik suaminya itu sudah berstatus ‘disable’.

Diruangan komen, rata-rata netizen meminta agar Hidayah dapat bersabar dengan apa yang dilaluinya. Malah, netizen turut meluahkan rasa berang di atas tindakan tidak bertanggungjawab itu serta mempersoalkan mengapa pihak tersebut busuk hati dengan Nor Hidayah.


Wak Doyok Mengaku Tidak Bersalah Guna Lambang Sultan Johor

Astro Awani melaporkan, personaliti fesyen, Wak Doyok dihadapkan ke Mahkamah Sesyen Johor hari ini atas pertuduhan menggunakan lambang Kemahkotaan Sultan Johor Sultan Ibrahim Almarhum Sultan Iskandar tanpa kebenaran bagi tujuan persendirian.

Wak Doyok atau nama sebenarnya Mohd Azwan Md Nor, bagaimanapun mengaku tidak bersalah apabila pertuduhan dibacakan ke atasnya di hadapan Hakim Wan Mohd Norhisham Wan Yaakob.

Wak Doyok yang juga seorang ahli perniagaan didakwa mengikut Seksyen 3(1)(a) Enakmen Lambang, Gelaran dan Anugerah (Mencegah Penggunaan Tidak Wajar) Johor 2017.

Jika disabitkan kesalahan, tertuduh boleh dikenakan denda tidak kurang daripada RM250,000 dan tidak melebihi RM500,000 atau penjara minimum setahun dan tidak melebihi lima tahun atau kedua-duanya.

Dalam pada itu, Hakim memerintah dirinya dijamin sebanyak RM35,000 dengan seoarang penjamin manakala sedutan kedua kes ditetapkan pada 15 Jun depan bagi penyerahan dokumen.

Terdahulu, Wak Doyok didakwa menempah dan membeli cincin dengan ukiran lambang peribadi Sultan Johor, Sultan Ibrahim Iskandar pada 2018 melalui dalam talian dari sebuah syarikat di Indonesia.

Bagaimanapun, Wak sudah pun membuat memohon maaf kepada keluarga Diraja Johor selepas ditegur Tunku Temenggong Johor, Tunku Idris Iskandar Sultan Ibrahim .


Peminat Nampak Baby Bump, Elly Mazlein Kini Hamil?

Baru sahaja empat bulan bergelar kepada Cikgu Azlan, sebelum ini pelakon dan penyanyi Elly Mazlein dihujani pertanyaan daripada netizen sama ada dirinya sedang hamil berikutan badannya yang kelihatan berisi.

Bagaimanapun, Elly menjelaskan badannya semakin berisi kerana sangat bahagia disamping suami dan anaknya. Muncul di program MeleTOP semalam, rata-rata penonton tertumpu pada bahagian perutnya yang dilihat seakan ada ‘baby bump’.

Menerusi satu perkongsian di Instagram, Elly turut memuat naik fotonya dan berseliroh mengatakan bahawa perutnya nampak buncit kerana menikmati hidangan makanan yang pelbagai dan disediakan oleh katering di tempat rakaman.

Alhamdulillah selesai tugasan @meletop bersama @nabilzira A. W. E. S. O. M. E .. Tq team @MELETOP @nabilzira ?????? . Tq juga buat @azuredzua sudi sediakn baju letopan utk kakak lina mlm ni.. Rmi DM kakak lina Tanya psl baju ni.. Apa2 bole ke ig @azuredzualookbook @azuredzualookbook baju mmg LOVE ??? . TQ juge buat my gorgeous @farahadibahismail byk mmbantu.. Love u @farahadibahismail & Amber ?????? . Earring dari @ida_hanicomb yg x penah mngecewakn kakak lina.. Tq @ida_hanicomb ??? . Tq smua buat kesayangan sudi to ton kami td.. ?????????? . Pewot moncet akibat mkn byk sedap namateyyyyyyyyy food dari @mastarcatering.official nasi daging Salai Masak Lemak, lamb BBQ, kuih dan sahabat handai memacam beria.. ????? . Buat tersyg .. tq Somi sudi teman adik keja rini .. adeeeee.. adikkk .. love u somi #nasiblakilawooo??

A post shared by  ?SaraAzlan? (@iamellymazlein) on May 5, 2020 at 7:26am PDT

Namun rata-rata netizen membuat spekulasi bahawa itu adalah baby bump dan mengatakan pengacara itu bakal bergelar ibu tidak lama lagi.

Terdahulu, Elly berkata dia bersedia berkongsikan berita gembira kehamilannya apabila sampai waktunya nanti. Malah,  Elly juga pernah mengatakan dirinya tidak sabar memiliki cahaya mata bersama suaminya itu.


Ustaz Ebit Lew Mohon Bantuan Baiki Lif Flat Lebih 2 Tahun Rosak

Sejak Perintah Kawalan Pergerakan (PKP) dilaksanakan lebih sebulan lalu, pendakwah bebas Ustaz Ebit Lew tidak berhenti menghulurkan bantuan kepada petugas barisan hadapan dan mereka yang memerlukan.

Menerusi perkongsian terbaru, Ustaz Ebit Liew berkongsi pengalamannya mengunjungi Flat Jinjang Utara. Namun, pendakwah itu tidak dapat menyembunyikan rasa kasihan melihat penduduk di flat tersebut terpaksa turun naik tangga kerana lif rosak.

BACA: Tempahan Naik Mendadak, Ustaz Ebit Lew Cari 100 Tukang Jahit

Menurut Ustaz Ebit, bantuan diberikan kali ini berbeza kerana mereka terpaksa menggunakan tangga untuk menaiki flat setinggi 14 tingkat. Ustaz Ebit berkata dia tidak dapat membayangkan bagaimana mereka yang sudah berusia terpaksa naik turun tangga.

Ustaz Ebit berkata hanya 1 lif sahaja yang berfungsi untuk setiap blok dan lif lain sudah rosak lebih 2 tahun serta tidak ada pihak yang memperbaikinya.

Sedih masa pergi ke flat Jinjang Utara. Tak tahan bila sampai 1 blok jer lif elok. Yang lain naik tangga sampai tingkat 14. Ramai chinese, india, melayu saya jumpa tadi oku dan warga emas. Begitu juga ada yang tinggal seorang diri. Hari-hari turun tangga beli makanan dekat bawah. Saya baru hari ni naik 14 tingkat dah nak menangis. Penatnya sakit kaki turun naik. Turun naik. Macam manalah orang tua-tua ye. Dah 2 tahun lif rosak. Betul-betul kasihan dan sedih rasa. Sedihnya rasa. Siapa boleh bantu untuk cepatkan repair selenggarakan lif ini semua. Kasihannya lah. Masa ni seorang kakak Mei yang baik dan seorang abang bantu kami jumpa mereka. Beri sedikit barang dapur dan duit belanja. Betul-betul menyentuh hati saya. Ramai tiada kerja. Ada seorang kakak sakit anak kerja cuci pinggan. Sekarang tiada gaji dah kerana tidak kerja. Gaji hari. Uncle tu menangis walau tak bercakap bila saya beri duit ditangannya. Bukan duit itu tapi kasih sayang. Bukan bantuan itu. Tapi rasa disayangi dan diambil berat. Dulu masa saya susah ada orang bagi rm2 saya masuk tandas tengok duit dan menangis. Tadi saya nampak selepas saya keluar ada pakcik tu kira duit diberi dan dia cium duit tu menangis. Ya Allah sayunya. Duit cuma kertas tapi tangisan pakcik tadi tu bahagia saya. Saya benar-benar rasa sayu dan pohon doa semua yer agar semua oku, warga emas, ibu tunggal di tempat begini dapat dibantu. Pertubuhan Kasih Umat Malaysia cimb 8603546376

A post shared by  Ebit Lew (@ebitlew) on May 5, 2020 at 7:32am PDT

Ustaz Ebit turut berasa sedih apabila mengenangkan nasib penduduk yang tinggal disitu malah tidak dapat membayangkan bagaimana mereka yang sudah berusia terpaksa naik turun tangga.

Tidak hanya berpeluk tubuh melihat kesusahan ditanggung penduduk, Ustaz Ebit ingin mencari sesiapa yang dapat memberikan bantuan untuk membaiki semua lif yang sudah rosak dalam kadar segera.


Dr Erin, Da’i Farhan Dah Rancang Nikah Sebelum Ke Mekah

Mengimbau kembali kontroversi terpalit pendakwah bebas Da’i Farhan dan Dr Erin, sebelum ini wanita itu mengatakan bahawa mereka berpaut cinta di Mekah dan mengambil keputusan untuk berkahwin di sana.

Namun, lain pula cerita menerusi pendedahan oleh Dr Erin menerusi Instagram dimana Farhan sudah pun mendapat kebenaran dari isterinya, Fatin Nurul Ain untuk menikahinya sebelum mereka bertolak ke Mekah menunaikan ibadah umrah pada Oktober tahun lau.

“Saya menerima pinangan Ustaz kerana saya diberitahu bahawa sudah dapat persetujuan dari isterinya. Demi Allah kami tidak pernah berniat utk menyembunyikan pernikahan kami.

Menurut Erin, Farhan telah menghantar borang permohonan poligami pada 10 Oktober dan berulang alik ke Kedah untuk berjumpa bapanya untuk menyiapkan segala yang diperlukan untuk mengisi borang pernikahan.

Katanya, Farhan sentiasa menyertai rombongan ke Mekah setiap bulan dan dia membuat keputusan untuk menyertai rombongan Farhan ke Mekah pada 13 Oktober meskipun terpaksa membayar pakej VVIP bilik seorang.

Sejurus sahaja tiba di Mekah, bekas suaminya itu mencadangkan bahawa mereka terus sahaja menikah memandangkan sudah dalam proses permohonan poligami. Erin berkata, baju sedondon dipakai mereka di Mekah itu dibeli disana dan bukan di bawa dari Malaysia.

Erin mengakui selama dua bulan berumah tangga hidup mereka sangat bahagia dan Farhan akan tidur bergilir-gilir di rumah kedua-dua isteri. Namun, tidak kekal lama apabila hubungan suami dan isteri pertamanya mula berantakan.

“Selama 2 bulan hidup kami sangat harmoni. Ustaz akan tidur bergilir-gilir rumah saya dan rumah madu selang sehari. Saya ingat semuanya okey dan aman damai,” tambahnya.

Selepas kisah perkahwinan mereka tular, pelbagai pihak mula bersuara hinggakan ada yang mula melancarkan komplot untuk melihat dia dan Farhan bercerai.

Dedahnya lagi, individu yang yang menyebarkan kisah perkahwinan mereka adalah rakan baik Fatin sendiri sekaligus membuatkan hubungan mereka bertiga mula terjejas.

Kata Erin lagi, dia dan Farhan mengakui sangat marah dengan tindakan beberapa individu yang cuba mencari aibnya bagi tujuan memburukkan dirinya kepada orang ramai.

Komplot jahat ini terbongkar apabila Farhan merampas telefon bimbit madu saya sendiri dan mendapati banyak mesej perbualan mengenai perkara tersebut. Kata Erin, berlaku banyak campur tangan serta mendakwa mentua Farhan sendiri yang memaksa untuk menceraikan anak mereka.

Semalam, Dr Erin mengesahkan dia sudah bercerai dengan suaminya pada penghujung April yang lalu. Menurutnya, penceraian ini dibuat atas keputusan bersama. Penceraian dengan talak satu itu dilafazkan oleh Da’i Farhan menerusi rakaman suara di aplikasi Whatsapp.


Aura Sudah Pudar, Da’i Farhan Cerai Isteri Sedang Hamil

Dr Erin, steri kepada Da’i Farhan baru baru ini mengesahkan yang beliau sudah bercerai dengan suaminya pada penghujung April yang lalu. Menurutnya, penceraian ini dibuat atas keputusan bersama.

Penceraian dengan talak satu itu dilafazkan oleh Da’i Farhan menerusi rakaman suara di aplikasi Whatsapp.

“Untuk pengetahuan semua, ustaz telah lafazkan cerai pada 27 April selepas saya sendiri minta untuk dilepaskan. Saya yakin ini terbaik untuk kami bertiga kerana saya tahu pihak sana juga (bekas madu) tak boleh move on”

“Penceraian ini saya minta keraja saya sendiri sudah penat dengan episod sekejap kata nak rujuk dan ceraikan saya, sekejap tak jadi cerai dan mahu bermadu dengan saya — saya tahu ustaz serba salah dan saya memilih untuk diceraikan,” ujarnya.

Dr Erin menambah yang beliau izinkan suaminay untuk kembali dengan bekas isterinya kerana Da’i Farhan meluahkan rasa tidak boleh berjauhan dengan anak-anak.

“Saya mengalah dan tak harapkan apa-apa dari ustaz cuma menunggu mas auntuk diceraikan sahaja. Dari bulan Februari ada sahaja masalah yang datang namun saya nekad untuk akhiri semua ini pada bulan Ramadhan tapi saya tahu mengandung pula”


Ustaz Abu Syafiq Sokong Jakel, Sifatkan Senasib Difitnah

Baru-baru ini hangat diperkatakan mengenai satu kenyataan oleh adik kepada Pengarah Urusan gedung tekstil terbesar Jakel iaitu Muzaffar Jakel yang didakwa menyentuh sensitiviti kaum Melayu menerusi Instagram.

Kenyataannya itu mengundang kemarahan netizen dimana ada di kalangan mereka bertindak mahu memboikot jenama tersebut dan memilih butik pakaian jenama lain untuk persiapan sempena Syawal tidak lama lagi.

BACA: Usop Wilcha Mohon Izin Polis Mahu Ludah Muka Ustaz Abu Syafiq

Isu tersebut turut mendapat perhatian pendakwah sensasi, Ustaz Abu Syafiq yang tampil menyatakan sokongan terhadap perniagaan gedung tekstil Jakel untuk berdepan kontroversi yang melanda jenama tersebut.

Menerusi satu video dikongsikan di Instagram, Ustaz Abu Syafiq mengatakan situasi yang terjadi kepada Jakel adalah sama seperti apa yang berlaku kepadanya sebelum ini, apabila ada beberapa pihak yang cuba melaga-lagakan, sehingga mengundang fitnah.

“Terbaru berkaitan dengan Jakel, apa yang berlaku kepada Jakel kali ini hampir sama apa yang berlaku ke atas saya, iaitu melaga-lagakan antara umat Islam…”

Menurutnya lagi, segala yang berlaku ini adalah fitnah di bulan Ramadan. Dalam pada itu, pendakwah itu menyatakan bahawa dia tetap akan menyokong dan membeli di Jakel.

“Jadi saya ingin isytiharkan bahawa saya orang pertama yang menyokong Jakel. Insya-Allah kita akan membeli kain di Jakel, kita jahit untuk pelajar-pelajar tahfiz, anak yatim dan miskin serta orang susah yang memelukan,” katanya.

Terdahulu, Muzaffar Jakel telah pun membuat satu permohonan maaf berikutan kenyataannya  yang menimbulkan rasa kurang senang di kalangan masyarakat Melayu. Menurutnya kenyataan itu adalah kenyataan peribadi dan bukanlah mewakili dari kenyataan syarikat Jakel.


Nor Hidayah Sayu Perkataan Pertama Anak Sebut Adalah ‘Ayah’

Kemelut antara Ali Puteh dan balu Allahyarham Abam Bocey iaitu Nor Hidayah kembali menjadi bualan ramai apabila pelawak itu mendakwa tidak dibenarkan berjumpa dengan anak saudaranya, Syed Uthman Hamzah kini berusia 11 bulan.

Memetik laporan mStar Online, bagaimanapun Nor Hidayah enggan mengulas mengenai dakwaan tersebut dan meminta orang ramai mendoakan yang terbaik untuk dirinya serta anaknya.

BACA: Nor Hidayah Didakwa Tegur Ibu Mentua Jangan Makan Harta Anak Yatim

Nor Hidayah turut berkongsikan berkembangan terbaru anaknya itu yang sudah mula pandai bercakap dan berjalan. Namun, Hidayah meluahkan rasa sayu kerana perkataan pertama yang disebut oleh anaknya itu adalah ‘ayah’.

Kata Hidayah, anaknya itu sudah pandai berjalan sambil tercari-cari ayahnya. Malah, setiap kali tidur anaknya tidak pernah lepas memeluk gambar ayannya.

“Sekarang Hamzah dah pandai berjalan sambil tercari-cari ayahnya. Bila nampak gambar ayahnya yang saya tampal di dinding, perkataan pertama yang Hamzah sebut adalah ‘ayah’”

“Sayunya hati saya bila perkataan pertama yang disebut adalah ‘ayah’. Setiap kali dia nak tidur, mesti dia akan peluk gambar ayahnya dan terus tidur,” katanya.

Dalam pada itu, Nor Hidayah mengakui terkesan dan sedih apabila menjalani ibadah puasa tanpa suami di sisi. Ujarnya, kebiasaannya dia dan arwah akan masak bersama untuk menyediakan juadah sahur dan berbuka.


Zulin Aziz Dapat Tawaran Berlakon Filem Tamil

Jika anda mengikuti laman media sosial Zulin Aziz pasti ramai tahu bahawa pelakon dan pengacara itu sering memuat naik pelbagai video kelakar untuk hiburan netizen. Antara videonya yang paling menjadi perhatian adalah parodi filem Bollywood.

Malah video parodinya juga turut mendapat perhatian pelakon Bollywood, Arjun Rampal. Nampaknya, video kreatifnya itu memberi rezeki kepada Zulin apabila dia dikhabarkan menerima tawaran berlakon dalam sebuah filem Tamil.

Punyalah aku buat video dgn pelakon hindustan, skali dapat offer filem tamil. Lepasni nak parody chandramukhi laa hehe… Ada can tak jumpa rajnikanth?? . @ayra_nasir

A post shared by  ????? ???? (@zulinaziz) on May 4, 2020 at 2:58pm PDT

Perkhabaran gembira itu dikongsikan oleh Zulin sendiri menerusi Instagram miliknya. Gembira dengan tawaran tersebut, Zulin nampaknya sudah menyimpan hasrat untuk bertemu dengan pelakon popular Tamil iaitu Rajnikanth.

Perkongsian Zulin itu mendapat pelbagai reaksi daripada netizen dan juga rakan artis yang tidak melepaskan peluang untuk mengucapkan tahniah. Malah, ramai yang teruja dengan peluang keemasan tersebut.

Difahamkan, paparan mesej itu adalah daripada oleh pengurus Zulin iaitu, Ayra Nasir berhubung tawaran untuk menceburi industri Kollywood. Tak sabar nak tengok Zulin melangkah masuk ke industri Kollywood. Mana tahu, lepas ini boleh bintangi filem Bollywood pula.


“Saya Masih Cina Walaupun Suka Pakai Jubah, Baju Melayu”

Sudah hampir 13 tahun memeluk Islam, Adam Corrie mengakui dirinya masih berbangsa Cina walaupun suka memakai jubah, kurta dan baju Melayu. Menurut Adam, caranya berpakaian dia tidak merubahnya menjadi bangsa lain.

Menerusi perkongsian di Instagram, Adam juga mengakui pakaian bangsanya iaitu samfoo pun jarang sekali dipakainya. Ujarnya lagi, meskipun dia suka memakai baju Melayu ia tidak menjadikannya sebagai orang Melayu, sama juga seperti kurta, dia tidak akan menjadi orang India.

Kata Adam lagi, pakaian yang digayakannya sama sekali tidak melanggar syariat dan akidah sebagai seorang Muslim serta masih menutup aurat.

Jelasnya lagi, perayaan hari raya Aidilfitri adalah hari kebesaran untuk seluruh umat Islam dan bukan untuk satu bangsa sahaja.

“Pakaian yang saya pakai tidak melanggar syariat, menutup aurat dan akidah saya sebagai seorang muslim. Aidilfitri adalah hari kebesaran untuk umat Islam. bukan untuk satu bangsa,” katanya.

Untuk rekod, Adam Corrie memeluk islam pada Julai 2007 dan berkahwin dengan isterinya, Fazeema Mohd Fuad pada 2008. Hasil perkahwinan pasangan ini dikurniakan seorang cahaya mata Adam Fateh Lee, kini berusia 2 tahun selepas 11 tahun menantikan cahaya mata.


Aishah Berat Hati Lepaskan Anak Keluar Bekerja Ketika PKPB

Ibu mana yang tidak bimbang apabila anak disayangi terpaksa keluar bekerja untuk mencari rezeki ketika negara sedang berdepan pandemik COVID-19. Begitulah perasaan yang diluahkan penyanyi Aishah terpaksa merelakan anak sulungnya keluar bekerja.

Menerusi perkongsian di Instagram, anaknya itu memulakan tugas semalam setelah hampir dua bulan pelaksanaan Perintah Kawalan Pergerakan (PKP). Menurut Aishah, ada hikmah disebalik penularan wabak tersebut kerana dia banyak menghabiskan masa bersama anak.

“Ada hikmah di sebalik segala ketentuan Allah swt. Banyak masa dihabiskan bersamanya di rumah, ia tidak akan berlaku jika tiada COVID-19.

“Esok dia kena pergi bekerja, Allah saja tahu perasaan seorang ibu nak lepaskan anaknya di luar sana dalam keadaan sekarang. Berperang dengan musuh yang tidak nampak di mata kasar. Allahu, kerja pula terpaksa berinteraksi dengan orang ramai,” katanya.

Lebih membimbangkan, Aishah berkata belum tiba waktu pelaksanaan sudah ada masyarakat yang ingkar dengan arahan dan mengabaikan langkah-langkah penjagaan diri terutamanya mengenai penjarakan sosial.

“Apabila terbaca dan terlihat gambar di media sosial, belum 4 Mei lagi orang ramai dah berpusu-pusu beli makanan dan lain-lain. Sekarang ini masa untuk kita ambil peranan masing-masing.

“Kalau tidak sia-sialah kita memerap di rumah hampir dua bulan kerana kita hanya akan mencetuskan kluster baru,” katanya.

Dalam pada itu, Aishah turut memberi perasanan kepada pengikutnya supaya tidak kerapa keluar rumah jika tiada keperluan dan lebih peka dengan keadaan sekeliling. Jika perlu keluar bekerja, pastikan ambil langkah berjaga-jaga yang maksima


Produk dUCk Habis Terjual Dalam Masa 30 Minit

Sejak kebelakangan ini hangat diperkatakan oleh segelintir netizen yang menyeru supaya orang ramai supaya memboikot barangan keluaran jenama yang terkait dengan isu sensitif termasuklah mahu memboikot barangan oleh usahawan terkenal Vivy Yusof.

Meskipun sebelum ini terpalit dengan kontroversi didakwa menghina golongan B40 dan M40 dan dituduh meniru idea tudung jenama tempatan lain, namun isu memboikot produknya hanya cakap kosong sahaja.

BACA: Alicia Amin Dakwa Vivy Yusof Guna Anak Yatim Tutup Kesalahan?

Ini terbukti apabila produk keluaran terbaru dari jenama dUCK telah habis dijual dalam masa 30 minit. Jenama dUCK itu baru sahaja meraikan ulang tahun keenam dan telah melancarkan 6 produk istimewa edisi terhad buat pelanggan mereka.

Difahamkan, ramai pelanggan berlumba-lumba untuk mendapatkan produk edisi terhad itu sehingga ramai mengadu laman sesawang Fashion Valet mengalami kesesakan ketika mahu membuat pembelian.

Menerusi perkongsian di Insta Story, dia berkongsikan kegembiraan pelanggannya yang berjaya mendapakan produk istimewa itu dan memohon maaf kerana tidak dapat mengisi semula stok.

Nampaknya, isu boikot daripada netizen tidak memberi apa-apa kesan terhadap sesebuah perniagaan dan kuasa membeli ternyata bukanlah terletak kepada netizen.


Amelia Henderson Bidas Lelaki Bandingkannya Dengan Wany Hasrita

Sebut sahaja nama Amelia Henderson, pasti ramai tahu pelakon dan model itu sangat sinonim dengan pakaiannya yang agak seski dan ‘daring’. Bagaimanapun, Amelia tidak kisah dengan kecaman netizen tentang penampilannya.

Namun, baru-baru ini hangat diperkatakan apabila seorang lelaki di laman Twitter membandingkannya dengan penyanyi, Wany Hasrita. Pengguna Twitter itu membandingkan dua selebriti itu sebagai ‘Apa yang lelaki suka’ & ‘Apa lelaki mahukan’.

Perkongsian lelaki itu seolah-olah menyatakan bahawa lelaki menyukai wanita seksi seperti Amelia tetapi mereka mahukan wanita sopan seperti Wany Hasrita.

Tidak hanya berdiam diri, Amelia tampil membidas perkongsian lelaki itu. Amelia berkata lelaki yang berfikiran seperti itu tidak akan mendapat apa-apa pun.

Malah, Amelia turut mempersoalkan bagaimana lelaki tersebut boleh menentukan wanita mana yang harus dipilih oleh lelaki. Amelia turut bertanya adakah lelaki berkenaan berhak untuk mempengaruhi cara berpakaian wanita berdasarkan pilihannya.

Dalam pada itu menerusi komen dari netizen, lelaki berkenaan juga dikatakan tidak berani menonjolkan dirinya yang sebenar dan akhirnya menyahaktifkan akaun tersebut selepas mendapat kecaman hebat dari warga Twitter.


Shukri Yahya, Isteri Bakal Timang Anak Lelaki

Menantikan kehadiran anak kedua mereka tidak lama lagi, Shukri Yahya dan isteri, Tya Adnan mengumumkan bakal menimang cahaya mata lelaki. Berita gembira itu didedahkan menerusi satu perkongsian di Instagram.

Menerusi video tersebut, Shukri yang tidak tahu jantina anak keduanya itu diberi sebuah kotak besar yang berisi belon di dalamnya. Shukri tidak dapat menahan rasa gembira dan teruja apabila mendapat belon berwarna biru tertulis ‘baby boy’.

A post shared by  ??? ????? (@tyaadnan) on May 2, 2020 at 7:21am PDT

Di dalam perkongsian itu, Tya meluahkan rasa syukur serta memaklumkan usia kandungannya kini sudah pun memasuki fasa trimester ketiga.

Diruangan komen, rata-rata netizen turut tumpang bahagia dan seronok kerana pasangan itu dikurniakan sepasang cahaya mata serta mendoakan agar proses kehamilan dan melahirkan dipermudahkan.


Tempahan Naik Mendadak, Ustaz Ebit Lew Cari 100 Tukang Jahit

Sejak beberapa hari lalu hangat diperkatakan di media sosial adik kepada pembekal kain jenama popular di Malaysia yang didakwa mengeluarkan kenyataan berbaur perkauman sehingga menimbulkan kemarahan netizen.

Meskipun sudah membuat permohonan maaf secara terbuka, namun rata-rata netizen bertindak mahu memboikot jenama tersebut dan memilih butik pakaian jenama lain untuk persiapan sempena Syawal tidak lama lagi.

Dalam pada itu, ada netizen memuat naik perkongsian di Facebook meminta orang ramai untuk menyokong perniagaan pakaian Ustaz Ebit Lew yang sudah banyak membantu golongan susah di negara ini.

Nampaknya cadangan netizen itu menyebabkan stok pakaian habis dijual sehinggakan Ustaz Ebit Lew memuat naik status mencari 100 tukang jahit di kilang pakaiannya bagi memenuhi semua permintaan pelanggan yang naik dengan mendadak.

Saya perlu 100 tukang jahit di kilang saya. Jahit beribu kurta & baju melayu. Banyak sangat order. Habis baju elews design-ebitlew

Difahamkan, buat masa ini pembelian hanya boleh dilakukan menerusi atas talian kerana butik ditutup buat sementara waktu.

Syukur Alhamdulillah, semakin mencurah-curah rezeki Ustaz Ebit Lew sempena bulan Ramadan ini meskipun ada segelintir pihak kurang senang dengan sumbangan diberikannya bagi membantu orang susah sebelum ini.


Ali Puteh Rindu Anak Arwah Abam, Hanya Mampu Lihat Di Media Sosial

Selepas kontroversi berlaku antara dirinya dan kakak ipar, Nor Hidayah membabitkan dakwaan membolot harga peninggalan arwah abangnya, pelawak Ali Puteh mengaku hubungan antara kedua belah keluarga terputus.

Menurut Alif, niatnya untuk bersemuka bagi menjernihkan keadaan itu tidak berhasil apabila semua cara untuknya berkomunikasi dengan kakak iparnya disekat termasuklah di media sosial.

Ali berkata dia tidak menyalahkan mana-mana pihak dan akur dengan apa yang berlaku. Bagaimanapun, Ali meluahkan rasa rindu untuk melihat wajah satu-satunya anak arwah abangnya, Syed Uthman Hamzah Al-Juffrey.

“Sejak insiden itu, hubungan kami terputus. Malah, kami disekat di media sosial oleh seluruh anggota keluarganya. Saya faham, selepas apa yang berlaku, situasi menjadi semakin sukar.

“Cuma terkilan apabila tidak dapat berjumpa anak saudara. Hendak tengok di media sosial mereka tidak boleh sebab sudah disekat.

“Mujur bekas pemandu arwah memuat naik foto atau video Uthman di media sosialnya, dapat kami menumpang tengok sambil melepaskan rindu,” katanya kepada BH Online.

Dalam pada itu, Ali berkata tiada apa yang diinginkan olehnya selain mahu melihat anak abangnya itu membesar dengan baik. Malah, Ali juga berhasrat untuk bertemu Nor Hidayah selepas tamat PKP untuk menyelesaikan segala kemelut.

“Insya-Allah selepas Perintah Kawalan Pergerakan (PKP) tamat, saya berhasrat bertemu isteri arwah dan keluarganya untuk menjernihkan keadaan. Kami mahu melihat anak buah yang amat dirindui itu.

“Buat masa ini, biarlah saya tengok Uthman dalam media sosial sahaja. Dapat melihat dia sihat dan membesar dengan sempurna sudah cukup menggembirakan kami sekeluarga,” katanya.